qundao/data-zh-poetry huggingface dataset:
花朝姪孫子固家小集
作者：戴復古
朝代：宋

今朝當社日，明日是花朝。
佳節唯宜飲，東池適見招。
綠深楊柳重，紅透海棠嬌。
自笑鬢邊雪，多年不肯消。
苏希亮约客游刘兴伯大自在亭
作者：戴復古
朝代：宋
体裁：五言律诗

偶尔来江上，从君到酒边。雨晴花弄日，风定柳凝烟。适意共一笑，浮生无百年。明朝大自在，谁办载花船。
莆中遇方□□邀出城买蛎而饮一僧同行
作者：戴復古
朝代：宋

出郭断虹雨，倚楼新鴈天。
三杯古榕下，一笑菊花前。
入市子鱼贵，堆盘牡蛎鲜。
山僧惯蔬食，清坐莫流涎。
莆中遇方□□邀出城買蠣而飲一僧同行
作者：戴復古
朝代：宋

出郭斷虹雨，倚樓新鴈天。
三盃古榕下，一笑菊花前。
入市子魚貴，堆盤牡蠣鮮。
山僧慣蔬食，清坐莫流涎。
菊坡崔参政说平叛卒不得已拜经略之命岂敢言功
作者：戴復古
朝代：宋
体裁：七言律诗

角巾私第自逍遥，诸老之中此老高。无可柰何怀印绶，甚非得已用弓刀。风生玉帐千兵肃，天落金牌一札褒。缓急经心护乡井，生憎儿辈说功劳。
菊坡崔參政說平叛卒不得已拜經略之命豈敢言功
作者：戴復古
朝代：宋

角巾私第自逍遥，諸老之中此老高。
無可柰何懷印綬，甚非得已用弓刀。
風生玉帳千兵肅，天落金牌一札褒。
緩急經心護鄉井，生憎兒輩說功勞。
萍乡县圃
作者：戴復古
朝代：宋
体裁：五言律诗

亭榭八九所，一筇随往还。四桥朱槛外，三径绿阴间。凿浅通流水，凭高见远山。琴堂判风月，一笑得双鬟。
萍乡客舍
作者：戴復古
朝代：宋
体裁：五言律诗

草罢惜春赋，持杯亦鲜欢。檐楹双燕语，风雨百花残。小阁无聊坐，征衣不耐寒。地炉烧石炭，强把故书看。
萍鄉客舍
作者：戴復古
朝代：宋

草罷惜春賦，持杯亦鮮歡。
簷楹雙燕語，風雨百花殘。
小閣無聊坐，征衣不耐寒。
地爐燒石炭，强把故書看。
萍鄉縣圃
作者：戴復古
朝代：宋

亭榭八九所，一筇隨往還。
四橋朱檻外，三徑綠陰間。
鑿淺通流水，凭高見遠山。
琴堂判風月，一笑得雙鬟。
萧仲有遗经堂
作者：戴復古
朝代：宋
体裁：五言律诗

一经传世宝，说与子孙知。欲作久长计，毋忘礼义为。黄金生悔吝，白璧有瑕疵。兼取庞公语，图安不遗危。
萧学易何季皋和作别诗佳甚再用前韵
作者：戴復古
朝代：宋

少年行脚白头归，不负平生汗漫期。
望断海山云漠漠，愁生江路草离离。
一篇王粲登楼赋，几首巴陵送别诗。
独倚篷窗无意绪，瓦盆倾酒忆金巵。
萧飞卿将使赴湖北戎幕诗送其行兼简秋壑贾总侍二首·其一
作者：戴復古
朝代：宋

文章萧颕士，一剑去从军。
远望西关路，愁看两浦云。
九霄腾意气，万里取功勋。
马上一杯酒，须斟满十分。
萧飞卿将使赴湖北戎幕诗送其行兼简秋壑贾总侍二首·其二
作者：戴復古
朝代：宋
体裁：五言律诗

鄂渚三千里，遥遥望使星。江湖今寂寞，桃李半凋零。世有一秋壑，时无两石屏。平生不相遇，老眼向谁青。
萬安江上
作者：戴復古
朝代：宋

不能成佛不能僊，虛度人間六十年。
鏡裏姿容雖老矣，酒邊意氣尚飄然。
安排玉白花紅句，趁辦橙黄橘綠天。
無柰秋風動歸興，明朝問訊下江船。
萬安縣芙蓉峰
作者：戴復古
朝代：宋

凌空傑閣爲誰開，隔岸芙蓉不用栽。
今古相傳彩雲現，江山曾識大蘇來。
酒邊歌舞共一笑，客裏登臨能幾回。
翠浪玉虹從此去，明朝人在鬰孤臺。
萬杉長老秀癡翁見示五言次韵
作者：戴復古
朝代：宋

了得宗門事，何憂常住貧。
聽師林下話，是我眼中人。
星渚三秋月，廬山萬古春。
昭陵御書在，歲久莫生塵。
葉宗裔爲令叔求竹山詩·其一
作者：戴復古
朝代：宋

愛竹舊稱王子猷，今君異世等風流。
山中便是清凉國，門下合封瀟洒侯。
有此一堂真可隠，不妨諸姪與同游。
吟邊想像參差綠，許我携琴一到不。
葉宗裔爲令叔求竹山詩·其二
作者：戴復古
朝代：宋

一景分明似渭川，竹山堂好以人賢。
蘭亭價爲羲之重，峴首名因叔子傳。
紫翠數峰長在眼，琅玕萬箇欲參天。
老夫身墮塵埃底，遥挹清風亦洒然。
董侍郎山园燕楼宗丞
作者：戴復古
朝代：宋

旌旗千骑拥春华，倾动临川十万家。
皂盖出郊因问柳，紫荷领客共看花。
罇前人唱鶑随唱，堂下吏衙蜂亦衙。
寄语风流贤太守，好留醉墨伴烟霞。
董侍郎山園燕樓宗丞
作者：戴復古
朝代：宋

旌旗千騎擁春華，傾動臨川十萬家。
皂蓋出郊因問柳，紫荷領客共看花。
罇前人唱鶑隨唱，堂下吏衙蜂亦衙。
寄語風流賢太守，好留醉墨伴烟霞。
董侍郎蒙泉书院
作者：戴復古
朝代：宋
体裁：五言律诗

一室可忘老，四窗宜读书。但教樽有酒，莫问食无鱼。客子家何在，明朝岁又除。思归徒自苦，安处即吾庐。
董侍郎蒙泉書院
作者：戴復古
朝代：宋

一室可忘老，四窗宜讀書。
但教樽有酒，莫問食無魚。
客子家何在，明朝歲又除。
思歸徒自苦，安處即吾廬。
董叔宏黄伯厚載酒黄塘送別
作者：戴復古
朝代：宋

愁酌開懷酒，凉生破暑風。
論交談洒洒，告別恨匆匆。
十里黄塘路，扁舟白髮翁。
多情今夜月，爲我照吟篷。
董叔宏黄伯厚载酒黄塘送别
作者：戴復古
朝代：宋

愁酌开怀酒，凉生破暑风。
论交谈洒洒，告别恨匆匆。
十里黄塘路，扁舟白髮翁。
多情今夜月，为我照吟篷。
董叔震书堂
作者：戴復古
朝代：宋
体裁：五言律诗

数椽深巷底，朝夕自委蛇。勋业时看剑，诗书日下帷。古碑遮素壁，破砚浴清池。灯火伊吾夜，犹如未第时。
董叔震書堂
作者：戴復古
朝代：宋

數椽深巷底，朝夕自委蛇。
勳業時看劍，詩書日下帷。
古碑遮素壁，破硯浴清池。
燈火伊吾夜，猶如未第時。
蕭仲有遺經堂
作者：戴復古
朝代：宋

一經傳世寶，說與子孫知。
欲作久長計，毋忘禮義爲。
黄金生悔吝，白璧有瑕疵。
兼取龐公語，圖安不遺危。
蕭學易何季皋和作別詩佳甚再用前韵
作者：戴復古
朝代：宋

少年行脚白頭歸，不負平生汗漫期。
望斷海山雲漠漠，愁生江路草離離。
一篇王粲登樓賦，幾首巴陵送別詩。
獨倚篷窗無意緒，瓦盆傾酒憶金巵。
蕭飛卿將使赴湖北戎幕詩送其行兼簡秋壑賈總侍二首·其一
作者：戴復古
朝代：宋

文章蕭頴士，一劍去從軍。
遠望西關路，愁看兩浦雲。
九霄騰意氣，萬里取功勳。
馬上一杯酒，須斟滿十分。
蕭飛卿將使赴湖北戎幕詩送其行兼簡秋壑賈總侍二首·其二
作者：戴復古
朝代：宋

鄂渚三千里，遥遥望使星。
江湖今寂寞，桃李半凋零。
世有一秋壑，時無兩石屏。
平生不相遇，老眼向誰青。
蕲口阻风务官点税
作者：戴復古
朝代：宋
体裁：五言绝句

江涨行无路，西风又打头。颇闻商妇怨，自作贾胡愁。
蕲州上官节推同到浮光
作者：戴復古
朝代：宋

马蹄相逐到浮光，客裏相宽对举觞。
夜暖试铺新枕簟，晓寒仍索旧衣裳。
樱桃着雨便成腐，柳絮随风如许狂。
连岁经行淮上路，忧时嬴得鬓毛苍。
蕲州厉使君七夕祈雨
作者：戴復古
朝代：宋
体裁：五言律诗

樽俎忘佳节，衣冠肃广庭。为民祈一雨，何暇赏双星。五马无惭德，三龙合效灵。前山好云气，早已动雷霆。
蕲春李丈解后游江上园劝游人不可折花木禁渔弋者不捕禽鱼酒边谈论可听乃中洲先生之后叶水心尝与往来
作者：戴復古
朝代：宋

坐断此江干，池亭百烽宽。
禽鱼全性命，花竹报平安。
有道行其志，非时做甚官。
丰神更閒雅，野服竹皮冠。
蘄口阻風務官點稅
作者：戴復古
朝代：宋

江漲行無路，西風又打頭。
頗聞商婦怨，自作賈胡愁。
蘄州上官節推同到浮光
作者：戴復古
朝代：宋

馬蹄相逐到浮光，客裏相寬對舉觴。
夜暖試鋪新枕簟，曉寒仍索舊衣裳。
櫻桃著雨便成腐，柳絮隨風如許狂。
連歲經行淮上路，憂時嬴得鬢毛蒼。
蘄州厲使君七夕祈雨
作者：戴復古
朝代：宋

樽俎忘佳節，衣冠肅廣庭。
爲民祈一雨，何暇賞雙星。
五馬無慙德，三龍合效靈。
前山好雲氣，早已動雷霆。
蘄春李丈解后游江上園勸游人不可折花木禁漁弋者不捕禽魚酒邊談論可聽乃中洲先生之後葉水心嘗與往來
作者：戴復古
朝代：宋

坐斷此江干，池亭百烽寬。
禽魚全性命，花竹報平安。
有道行其志，非時做甚官。
丰神更閒雅，野服竹皮冠。
蘇希亮約客游劉興伯大自在亭
作者：戴復古
朝代：宋

偶爾來江上，從君到酒邊。
雨晴花弄日，風定柳凝烟。
適意共一笑，浮生無百年。
明朝大自在，誰辦載花船。
處世
作者：戴復古
朝代：宋

風波境界立身難，處世規模要放寬。
萬事盡從忙裏錯，一心須向靜中安。
路當平處經行穩，人有常情耐久看。
直到始終無悔吝，旁生枝葉便多端。
行香子
作者：戴復古
朝代：宋

萬石崔嵬，二水漣漪。此江山、天下之奇。太平氣象，百姓熙熙。有文章公，經綸手，把州麾。滿斟壽酒，笑拈梅枝。管年年、長見花時。佳人休唱，淺近歌詞。讀浯溪頌，愚公記，澹巖詩。
衡山何道士有詩聲楊伯子監丞盛稱之以楊所取之詩求跋其後
作者：戴復古
朝代：宋

道人幽吟巖壑底，伴曉猿啼秋鶴唳。
自陶情性樂天真，一心不作求名計。
一朝邂逅楊東山，詩聲揚揚滿世間。
東山才與誠齋敵，手腕中有萬斛力。
爲君翻九淵，探君驪龍珠。
爲君擘滄海，鈎上珊瑚枝。
豐城地下掘起龍泉太阿雙寶劍，南山霧裏窺見隠豹文章皮。
是寶欲藏藏不得，總被東山手拈出。
道人從此詩價高，石廩祝融爭崒嵂。
君不見彌明石鼎聯句詩，千載託名韓退之。
衡山何道士有诗声杨伯子监丞盛称之以杨所取之诗求跋其后
作者：戴復古
朝代：宋

道人幽吟岩壑底，伴晓猿啼秋鹤唳。
自陶情性乐天真，一心不作求名计。
一朝邂逅杨东山，诗声扬扬满世间。
东山才与诚斋敌，手腕中有万斛力。
为君翻九渊，探君骊龙珠。
为君擘沧海，鈎上珊瑚枝。
丰城地下掘起龙泉太阿双宝剑，南山雾裏窥见隠豹文章皮。
是宝欲藏藏不得，总被东山手拈出。
道人从此诗价高，石廪祝融争崒嵂。
君不见弥明石鼎联句诗，千载託名韩退之。
衡阳写怀简王景大赵俊卿
作者：戴復古
朝代：宋
体裁：五言律诗

梦觉他乡枕，寒生半夜衾。客程湖外远，秋意雨中深。老马寻归路，羁鸦忆故林。家书连数纸，难写此时心。
衡阳度岁
作者：戴復古
朝代：宋
体裁：七言律诗

为怀贾谊到长沙，又过衡云湘水涯。诗酒放怀真是癖，江湖久客若无家。茫茫万事生春梦，草草三杯度岁华。把定东风笑相问，忍将桃李换梅花。
衡阳舟中
作者：戴復古
朝代：宋
体裁：七言绝句

萧萧风雨送行舟，小泊垂杨古渡头。不忍缓行江上路，落梅片片是诗愁。
衡陽寫懷簡王景大趙俊卿
作者：戴復古
朝代：宋

夢覺他鄉枕，寒生半夜衾。
客程湖外遠，秋意雨中深。
老馬尋歸路，羈鴉憶故林。
家書連數紙，難寫此時心。
衡陽度歲
作者：戴復古
朝代：宋

爲懷賈誼到長沙，又過衡雲湘水涯。
詩酒放懷真是癖，江湖久客若無家。
茫茫萬事生春夢，草草三杯度歲華。
把定東風笑相問，忍將桃李換梅花。
衡陽舟中
作者：戴復古
朝代：宋

蕭蕭風雨送行舟，小泊垂楊古渡頭。
不忍緩行江上路，落梅片片是詩愁。
袁州化成岩李卫公谪居之地
作者：戴復古
朝代：宋
体裁：七言律诗

一岩端坐挹千峰，三两亭台胜概中。江水骤生连夜雨，松声吹下半天风。因思世故吾头白，独步林皋夕照红。欲吐草茅忧国志，谁能唤起赞皇公。
袁州化成巖李衛公謫居之地
作者：戴復古
朝代：宋

一巖端坐挹千峰，三兩亭臺勝概中。
江水驟生連夜雨，松聲吹下半天風。
因思世故吾頭白，獨步林皋夕照紅。
欲吐草茅憂國志，誰能喚起贊皇公。
裘司直見訪留款
作者：戴復古
朝代：宋

清風爲我拂塵襟，坐聽先生說古今。
道誼欲灰傷世變，利名如海溺人深。
一言可重輕雙璧，片善相資直萬金。
聞道門牆不多遠，明朝修敬到山陰。
裘司直见访留款
作者：戴復古
朝代：宋
体裁：七言律诗

清风为我拂尘襟，坐听先生说古今。道谊欲灰伤世变，利名如海溺人深。一言可重轻双璧，片善相资直万金。闻道门墙不多远，明朝修敬到山阴。
西江月
作者：戴復古
朝代：宋

三過武昌臺下，卻逢三度重陽。菊花祗作舊時黃。白雪堆人頭上。昨日將軍亭館，今朝陶令壺觴。醉來東望海茫茫。家近蓬萊方丈。
西江月
作者：戴復古
朝代：宋

宿酒才醒又醉，春霄欲雨還晴。柳邊花底聽鶯聲。白髮莫教臨鏡。過隙光陰易去，浮雲富貴難憑。但將一笑對公卿。我是無名百姓。
見名園荒廢有感
作者：戴復古
朝代：宋

喬木無留影，殘花尚假妍。
荒池蛙叫噪，破屋燕周旋。
富貴偏多事，風流得幾年。
牆東有寒士，書種世相傳。
見山居可喜
作者：戴復古
朝代：宋

一溪盤曲到階除，四面青山畫不如。
脩竹罩門梅夾路，詩人居處野人居。
見曾提刑兼安撫
作者：戴復古
朝代：宋

傳家學術用如新，風采英英照七閩。
澄按併開都督府，平反專奉太夫人。
關河未定心憂國，麾節相仍澤在民。
聞說青雲多故舊，不應久作外臺臣。
見江東繡衣袁廣微
作者：戴復古
朝代：宋

宇宙歸微數，安危委大臣。
金門一回首，玉節久臨民。
雅志思行古，清風不受塵。
潔齋家學舊，用處日如新。
見淮東制帥趙南仲侍郎相待厚甚特送買山錢又欲刊石屏詩置于揚州郡齋話別敘謝
作者：戴復古
朝代：宋

如公當向古人求，識面何須萬戶侯。
浪說釣鰲游瀚海，真成騎鶴上揚州。
受恩多處難爲別，宿酒醒時始覺愁。
回首平山堂下路，不堪風雨送歸舟。
見湖南繡使陳益甫大著·其一
作者：戴復古
朝代：宋

手攬澄清轡，聲名漢范滂。
一臺振風采，列郡正權綱。
衡嶽勢增重，文星日有光。
金門雖藐藐，玉節自堂堂。
見湖南繡使陳益甫大著·其三
作者：戴復古
朝代：宋

敢寫散人號，來登君子堂。
論文才力短，憂世話頭長。
老不堪行路，心思歸故鄉。
數行詩後語，夜夜吐光芒。
見湖南繡使陳益甫大著·其二
作者：戴復古
朝代：宋

麾節羅群彥，朝廷只數公。
近民多惠澤，望闕負孤忠。
星殞京城震，沙移海水通。
欲知休咎證，無路問蒼穹。
見趙知道運使
作者：戴復古
朝代：宋

飽食武昌魚，不如歸故廬。
盟鷗還海道，問鴈覓家書。
又把鄉人刺，來投使者車。
東園桃與李，莫使著花疎。
覓芍藥代簡豈潜
作者：戴復古
朝代：宋

照映亭池芍藥春，紅紅白白鬭精神。
與其雨打風吹去，爭似慇懃折贈人。
覺慈寺
作者：戴復古
朝代：宋

踏破白雲登上方，自嫌塵土涴禪床。
千山月色令人醉，半夜梅花入夢香。
深谷不妨春到早，老僧殊爲客來忙。
山童懶慣勞呼喚，自拗枯松煮朮湯。
觀捕黄雀
作者：戴復古
朝代：宋

披綿爭啄晚禾秋，决起森然網扼喉。
一飽等閑輸性命，知機萬不及沙鷗。
觀陸士龍作顧彥先婦答夫二首有感韵·其一
作者：戴復古
朝代：宋

北風吹歲暮，空閨獨棲止。
夙興淚盈掬，夕息夢千里。
妾生胡不仁，失身從浪子。
嚼蘗苦我心，餐冰噤我齒。
離異何足愁，險澀可勝紀。
寄書西飛鴈，反覆話終始。
觀陸士龍作顧彥先婦答夫二首有感韵·其二
作者：戴復古
朝代：宋

鼠璞竊美名，冠玉假外觀。
良人誇意氣，下妾愁歲晏。
念君始行邁，雪嶺梅初粲。
春風桃已紅，光陰等飛彈。
相思果如何，金環寬玉腕。
昔爲連理枝，今作摶沙散。
惜哉牛與女，脉脉阻河漢。
特棲良獨難，守堅祇自讚。
雙劍幾時合，寄聲問華煥。
勿聽五羊歌，富貴忘貧賤。
觀靜江山水呈陳魯叟漕使·其一
作者：戴復古
朝代：宋

桂林佳絕處，人道勝匡廬。
山好石骨露，洞多巖腹虛。
崢嶸勢相敵，溫厚氣無餘。
可惜登臨地，春風草木疎。
觀靜江山水呈陳魯叟漕使·其二
作者：戴復古
朝代：宋

昨者登梅嶺，茲來入桂林。
相從萬里外，不負一生心。
湖上千峰立，樽前十客吟。
譏評到泉石，吾敢望知音。
见名园荒废有感
作者：戴復古
朝代：宋
体裁：五言律诗

乔木无留影，残花尚假妍。荒池蛙叫噪，破屋燕周旋。富贵偏多事，风流得几年。墙东有寒士，书种世相传。
见山居可喜
作者：戴復古
朝代：宋

一溪盘曲到阶除，四面青山画不如。修竹罩门梅夹路，诗人居处野人居。
见曾提刑兼安抚
作者：戴復古
朝代：宋

传家学术用如新，风采英英照七闽。
澄按併开都督府，平反专奉太夫人。
关河未定心忧国，麾节相仍泽在民。
闻说青云多故旧，不应久作外台臣。
见江东绣衣袁广微
作者：戴復古
朝代：宋
体裁：五言律诗

宇宙归微数，安危委大臣。金门一回首，玉节久临民。雅志思行古，清风不受尘。洁斋家学旧，用处日如新。
见淮东制帅赵南仲侍郎相待厚甚特送买山钱又欲刊石屏诗置于扬州郡斋话别叙谢
作者：戴復古
朝代：宋

如公当向古人求，识面何须万户侯。
浪说钓鰲游瀚海，真成骑鹤上扬州。
受恩多处难为别，宿酒醒时始觉愁。
回首平山堂下路，不堪风雨送归舟。
见湖南绣使陈益甫大著
作者：戴復古
朝代：宋

麾节罗群彦，朝廷只数公。
近民多惠泽，望阙负孤忠。
星殒京城震，沙移海水通。
欲知休咎证，无路问苍穹。
见湖南绣使陈益甫大著·其一
作者：戴復古
朝代：宋
体裁：五言律诗

手揽澄清辔，声名汉范滂。一台振风采，列郡正权纲。衡岳势增重，文星日有光。金门虽藐藐，玉节自堂堂。
见湖南绣使陈益甫大著·其三
作者：戴復古
朝代：宋
体裁：五言律诗

敢写散人号，来登君子堂。论文才力短，忧世话头长。老不堪行路，心思归故乡。数行诗后语，夜夜吐光芒。
见赵知道运使
作者：戴復古
朝代：宋

饱食武昌鱼，不如归故庐。
盟鸥还海道，问鴈觅家书。
又把乡人刺，来投使者车。
东园桃与李，莫使着花疎。
观捕黄雀
作者：戴復古
朝代：宋
体裁：七言绝句

披绵争啄晚禾秋，决起森然网扼喉。一饱等闲输性命，知机万不及沙鸥。
观陆士龙作顾彦先妇答夫二首有感韵·其一
作者：戴復古
朝代：宋

北风吹岁暮，空闺独栖止。
夙兴泪盈掬，夕息梦千里。
妾生胡不仁，失身从浪子。
嚼蘗苦我心，餐冰噤我齿。
离异何足愁，险涩可胜纪。
寄书西飞鴈，反覆话终始。
观陆士龙作顾彦先妇答夫二首有感韵·其二
作者：戴復古
朝代：宋

鼠璞窃美名，冠玉假外观。
良人夸意气，下妾愁岁晏。
念君始行迈，雪岭梅初粲。
春风桃已红，光阴等飞弹。
相思果如何，金环宽玉腕。
昔为连理枝，今作抟沙散。
惜哉牛与女，脉脉阻河汉。
特栖良独难，守坚祇自讚。
双剑几时合，寄声问华焕。
勿听五羊歌，富贵忘贫贱。
观静江山水呈陈鲁叟漕使·其一
作者：戴復古
朝代：宋

桂林佳绝处，人道胜匡庐。
山好石骨露，洞多岩腹虚。
峥嵘势相敌，温厚气无余。
可惜登临地，春风草木疎。
观静江山水呈陈鲁叟漕使·其二
作者：戴復古
朝代：宋
体裁：五言律诗

昨者登梅岭，兹来入桂林。相从万里外，不负一生心。湖上千峰立，樽前十客吟。讥评到泉石，吾敢望知音。
觅芍药代简岂潜
作者：戴復古
朝代：宋

照映亭池芍药春，红红白白斗精神。
与其雨打风吹去，争似慇懃折赠人。
觉慈寺
作者：戴復古
朝代：宋
体裁：七言律诗

踏破白云登上方，自嫌尘土涴禅床。千山月色令人醉，半夜梅花入梦香。深谷不妨春到早，老僧殊为客来忙。山童懒惯劳呼唤，自拗枯松煮朮汤。
解后乐清主簿姜昌龄一见如平生欢同宿能仁
作者：戴復古
朝代：宋

鴈去荡犹在，龙居山亦灵。
高峰穿碧落，虚谷吸沧溟。
愁见僧头白，喜逢君眼青。
灯前闻妙语，字字摘天星。
解后樂清主簿姜昌齡一見如平生歡同宿能仁
作者：戴復古
朝代：宋

鴈去蕩猶在，龍居山亦靈。
高峰穿碧落，虛谷吸滄溟。
愁見僧頭白，喜逢君眼青。
燈前聞妙語，字字摘天星。
訪友人家即事
作者：戴復古
朝代：宋

爛茅遮屋竹爲床，口誦時文鬢已霜。
妻病無錢供藥物，自尋野草試單方。
訪古田劉無競
作者：戴復古
朝代：宋

前說建陽宰，古田今似之。
難兄與難弟，能政更能詩。
文字定交久，江湖識面遲。
人傳花萼集，俱受水心知。
訪嚴坦叔
作者：戴復古
朝代：宋

麻姑山下泊，城郭带烟霞。
携刺投詩社，移船傍酒家。
沙禽時弄水，櫸柳夏飛花。
小酌未能了，西樓日又斜。
訪張元德
作者：戴復古
朝代：宋

今宵何幸宿書林，議論從橫感慨深。
黄卷具傳千古意，青燈照破幾人心。
狂夫嗜飲夜偷酒，汙吏容私晝攫金。
堯舜君民舊風俗，凡經幾變到于今。
訪徐益夫
作者：戴復古
朝代：宋

仲蔚蓬蒿宅，終朝只閉關。
無心與時競，未老得身閑。
綠繞巡除水，青橫隔岸山。
客來新酒熟，相對一酡顔。
訪慧林寺僧因有詩
作者：戴復古
朝代：宋

故人有約訪鄉僧，少坐西林待晚晴。
雙燕護雛更出入，群鴉攫肉鬭飛鳴。
長溪積水流無盡，古木號風訴不平。
一段見成公案在，請君判斷要分明。
訪方子萬使君宅有園林之勝
作者：戴復古
朝代：宋

使君居處好，在郭却如村。
屋带園林勝，門無市井喧。
蟄龍將變化，雛鳳亦騰鶱。
客裏苦無暇，相從聽雅言。
訪曾雲巢
作者：戴復古
朝代：宋

一老今無恙，諸公昔與儔。
隨時難苟合，懷道早歸休。
苦似陶元亮，全如秦少游。
筆端鋒銳別，有待續春秋。
訪曾魯叔有少嫌先從金仙假榻長老作筍供
作者：戴復古
朝代：宋

俗物敗佳興，余非後汝期。
既來遲一見，政恐錯相疑。
同訪金仙老，因參玉板師。
樽前有餘暇，細讀放翁詩。
訪楊伯子監丞自白沙問路而去·其一
作者：戴復古
朝代：宋

欲訪揚雄宅，扁舟過白沙。
自從山以後，直到水之涯。
風節古人物，文章老作家。
相尋有忙事，第一問梅花。
訪楊伯子監丞自白沙問路而去·其二
作者：戴復古
朝代：宋

朝市風波地，乾坤漁獵場。
生民日憔悴，吾道亦凄凉。
龍不爲霖出，鳳於何處藏。
群鴉爭晚噪，一意送斜陽。
訪漳州趙用父使君
作者：戴復古
朝代：宋

幸遇故人爲太守，客來不憚路程遥。
九龍山水連滄海，五馬聲名動紫霄。
一意奉行寬大詔，多君不負聖明朝。
欲知惠愛及人處，聽取街頭賣炭謠。
訪舊
作者：戴復古
朝代：宋

欲尋西舍問東隣，兩巷都非舊住人。
唯有桑邊石池在，依然春水碧粼粼。
訪蒼山曾子實
作者：戴復古
朝代：宋

故人子曾子，居處近金精。
福地佳山水，詩家老弟兄。
十年重會面，一笑最關情。
萬象亭前月，今宵爲我明。
訪西澗王深道·其一
作者：戴復古
朝代：宋

諸王居處僻，古屋滿山坡。
傳到宋淳祐，來從晉永和。
詩書歷年久，名勝結交多。
一澗流芳潤，滔滔秋水波。
訪西澗王深道·其二
作者：戴復古
朝代：宋

諸老傷凋謝，凄凉屬此時。
相從一夜語，忍讀四哀詩。
世事生愁緒，秋風吹鬢絲。
黄花香晚節，說與秀巖知。
訪趙東野
作者：戴復古
朝代：宋

朅來問訊病維摩，花滿溪堂竹滿坡。
髮禿齒危俱老矣，人高詩苦柰窮何。
四山便是清凉國，一室可爲安樂窩。
猶有憂時兩行淚，臨風揮灑濕藤蘿。
訪陳復齋寺丞于私第
作者：戴復古
朝代：宋

以時爲出處，真有古人風。
奉母易爲孝，事君難盡忠。
閒居非傲世，直氣尚摩空。
語及朝廷事，乾坤萬感中。
訪陳與機縣尉於湘潭下攝市·其一
作者：戴復古
朝代：宋

清淡守風節，當官若隠居。
自稱爲漫尉，人道是迂儒。
俸外無炊米，公餘但讀書。
王門多貴戚，道眼視如無。
訪陳與機縣尉於湘潭下攝市·其三
作者：戴復古
朝代：宋

吾里不識面，他鄉喜見君。
數朝相款曲，杯酒接慇。
懃。
清挹湘江水，笑開衡嶽雲。
歸心逐回鴈，轉首歎離群。
訪陳與機縣尉於湘潭下攝市·其二
作者：戴復古
朝代：宋

買得南坡景，創成西尉司。
宅幽連寺觀，地廣带亭池。
能事事易了，役民民不知。
題詩記顛末，政不假人碑。
許介之約過清溪道上有成
作者：戴復古
朝代：宋

行盡白雲際，乘槎過水西。
稻田秋後雀，茅舍午時鷄。
野飯自不惡，村醪亦可携。
聞鐘欲投宿，何處是招提。
許提幹湖上下築
作者：戴復古
朝代：宋

才氣有如許，功名不可無。
樂從閑歲月，養就大規模。
雅志難諧俗，幽居喜並湖。
君看蓮下藕，不與葉同枯。
詠梅投所知
作者：戴復古
朝代：宋

潔白無瑕美不嬌，烱如珠玉粲林皋。
獨開殘臘與時背，奄勝衆芳其格高。
欲啟月宮休種桂，如何仙苑却栽桃。
不將品質分優劣，痛飲花前讀楚騷。
詰燕
作者：戴復古
朝代：宋

去年汝來巢我屋，梁間汙泥高一尺。
啄腥拋穢不汝厭，生長群雛我護惜。
家貧惠愛不及人，自謂於汝獨有力。
不望汝如靈蛇銜寶珠，雀獻金環來報德。
春風期汝一相顧，對語茅簷慰岑寂。
如何今年來，於我絕蹤跡。
一貪簾幕畫堂間，便視吾廬爲棄物。
諸姪孫登白峰觀海上一景
作者：戴復古
朝代：宋

自有此山在，無人作此遊。
氣吞雲海浪，笑撼玉峰秋。
開闢幾百載，登臨第一籌。
諸郎莫高興，刻石記風流。
諸葛仁叟縣丞極貧能保風節有權貴招之不屑其行
作者：戴復古
朝代：宋

時人誰識老聾丞，滿口常談杜少陵。
俗輩衆多吾輩少，素交零落利交興。
權門炙手炎如火，詩社投身冷似冰。
堪笑皇天無老眼，相知頼有竹林僧。
諸詩人會于吳門翁際可通判席上高菊磵有詩僕有客星聚吳會詩派落松江之句方子萬使君喜之遂足成篇
作者：戴復古
朝代：宋

客星聚吳會，詩派落松江。
老眼洞千古，曠懷開八窗。
風流談奪席，歌笑酒盈缸。
楊陸不再作，何人可受降。
謝史石窗送酒并茶
作者：戴復古
朝代：宋

遣來二物應時須，客子行厨用有餘。
午困政須茶料理，春愁全仗酒消除。
不勝歡喜拜嘉惠，無限慇懃作謝書。
君既有來何以報，一牀蘄簟兩淮魚。
謝吳秘丞作石屏集後序
作者：戴復古
朝代：宋

說破當年舊石屏，自慙無德又無能。
鄉來江海疎狂客，今作山林老病僧。
高卧一樓成宇宙，冷看獨影當賓朋。
惡詩有誤公題品，不是夔州杜少陵。
謝東倅包宏父三首癸卯夏·其一
作者：戴復古
朝代：宋

詩文雖兩途，理義歸乎一。
風騷凡幾變，晚唐諸子出。
本朝師古學，六經爲世用。
諸公相羽翼，文章還正統。
晦翁講道餘，高吟復超絕。
巽巖許其詩，鳳凰飛處別。
謝東倅包宏父三首癸卯夏·其三
作者：戴復古
朝代：宋

平生不識字，把筆學吟詩。
舊說韋蘇州，於余今見之。
每遭饑寒厄，出吐辛酸辭。
候蟲鳴屋壁，風蟬囀枯枝。
但有可憐聲，入耳終無奇。
宏齋誤題品，恐貽識者譏。
謝東倅包宏父三首癸卯夏·其二
作者：戴復古
朝代：宋

君家名父子，爲晦翁嫡傳。
嘗見黄勉齋，極口稱其賢。
師友相琢磨，南軒惜無年。
翁之爲汝翁，文字相周旋。
溟渤深見底，泰華高及天。
宏齋有鳳髓，可續欲斷弦。
謝王使君送旅費
作者：戴復古
朝代：宋

風撼梅花雨，霧籠楊柳烟。
如何殘臘月，已似半春天。
歲裏無多日，閩中過一年。
黄堂解留客，時送賣詩錢。
謝蕭和伯見訪
作者：戴復古
朝代：宋

定交雖日淺，老眼見君深。
急誼真如渴，能詩不肯吟。
江湖尊白髮，土苴視黄金。
野客無邊幅，相看話此心。
謝項子宜帥幹遣饋
作者：戴復古
朝代：宋

聞說沙溪上，分明似渭川。
重山照華屋，萬竹遶清泉。
遣餽知相憶，登門未有緣。
一樓先月景，想像在吟邊。
譚俊明雪中見訪從而乞米
作者：戴復古
朝代：宋

今日病方起，君來喜可知。
地爐燒榾柮，瓦釜煮犁祈。
門外雪三尺，窗前梅數枝。
野夫饑欲死，誰與辦晨炊。
讀三學士人論事三書·其一
作者：戴復古
朝代：宋

邦計傷虛耗，邊民苦亂離。
諸公事緘默，三學論安危。
災異天垂戒，脩爲國可醫。
傳聞上元夜，絕似太平時。
讀三學士人論事三書·其二
作者：戴復古
朝代：宋

黄屋見聞遠，朱門富貴忙。
屠沽思報國，樵牧解談王。
能轉禍爲福，毋令聖作狂。
草茅垂白叟，尚擬見時康。
讀嚴粲詩風撼瀟湘覆江空雪月明以其一聯隠括爲對
作者：戴復古
朝代：宋

筆端有神助，句法自天成。
風撼瀟湘覆，江空雪月明。
苦吟非草草，妙趣若平平。
李杜詩壇上，爲君題姓名。
讀改元詔口號·其一
作者：戴復古
朝代：宋

伏讀改元詔，仍觀拜相麻。
競傳新政事，方見好官家。
雪作豐年瑞，梅開近臘花。
路逢江上客，立馬問京華。
讀改元詔口號·其三
作者：戴復古
朝代：宋

國以人爲重，人惟德可招。
九重方厲政，諸老盡歸朝。
盛事追三代，清風動百僚。
切聞天上語，歡喜到漁樵。
讀改元詔口號·其二
作者：戴復古
朝代：宋

喜見新除目，焚香洗眼看。
老儒居翰苑，正士作臺官。
有道爲時用，非才處位難。
寄聲崔與李，催促到長安。
讀放翁先生劍南詩草
作者：戴復古
朝代：宋

茶山衣鉢放翁詩，南渡百年無此奇。
入妙文章本平澹，等閑言語變瑰琦。
三春花柳天裁剪，歷代興衰世轉移。
李杜陳黄題不盡，先生模寫一無遺。
讀王幼學上殿劄子
作者：戴復古
朝代：宋

才到朝廷被論歸，孤忠幸有九重知。
神醫能識未蘇病，國手難翻已敗碁。
四海爭傳治安策，諸公如在太平時。
老夫懷抱緣何事，未到秋來早自悲。
许介之约过清溪道上有成
作者：戴復古
朝代：宋

行尽白云际，乘槎过水西。
稻田秋后雀，茅舍午时鷄。
野饭自不恶，村醪亦可携。
闻钟欲投宿，何处是招提。
许提干湖上下筑
作者：戴復古
朝代：宋
体裁：五言律诗

才气有如许，功名不可无。乐从闲岁月，养就大规模。雅志难谐俗，幽居喜并湖。君看莲下藕，不与叶同枯。
访严坦叔
作者：戴復古
朝代：宋
体裁：五言律诗

麻姑山下泊，城郭带烟霞。携刺投诗社，移船傍酒家。沙禽时弄水，榉柳夏飞花。小酌未能了，西楼日又斜。
访友人家即事
作者：戴復古
朝代：宋
体裁：七言绝句

烂茅遮屋竹为床，口诵时文鬓已霜。妻病无钱供药物，自寻野草试单方。
访古田刘无竞
作者：戴復古
朝代：宋
体裁：五言律诗

前说建阳宰，古田今似之。难兄与难弟，能政更能诗。文字定交久，江湖识面迟。人传花萼集，俱受水心知。
访张元德
作者：戴復古
朝代：宋
体裁：七言律诗

今宵何幸宿书林，议论从横感慨深。黄卷具传千古意，青灯照破几人心。狂夫嗜饮夜偷酒，污吏容私昼攫金。尧舜君民旧风俗，凡经几变到于今。
访徐益夫
作者：戴復古
朝代：宋
体裁：五言律诗

仲蔚蓬蒿宅，终朝只闭关。无心与时竞，未老得身闲。绿绕巡除水，青横隔岸山。客来新酒熟，相对一酡颜。
访慧林寺僧因有诗
作者：戴復古
朝代：宋
体裁：七言律诗

故人有约访乡僧，少坐西林待晚晴。双燕护雏更出入，群鸦攫肉斗飞鸣。长溪积水流无尽，古木号风诉不平。一段见成公案在，请君判断要分明。
访方子万使君宅有园林之胜
作者：戴復古
朝代：宋

使君居处好，在郭却如村。
屋带园林胜，门无市井喧。
蛰龙将变化，雏凤亦腾鶱。
客裏苦无暇，相从听雅言。
访旧
作者：戴復古
朝代：宋

欲寻西舍问东隣，两巷都非旧住人。
唯有桑边石池在，依然春水碧粼粼。
访曾云巢
作者：戴復古
朝代：宋
体裁：五言律诗

一老今无恙，诸公昔与俦。随时难苟合，怀道早归休。苦似陶元亮，全如秦少游。笔端锋锐别，有待续春秋。
访曾鲁叔有少嫌先从金仙假榻长老作笋供
作者：戴復古
朝代：宋

俗物败佳兴，余非后汝期。
既来迟一见，政恐错相疑。
同访金仙老，因参玉板师。
樽前有余暇，细读放翁诗。
访杨伯子监丞自白沙问路而去·其一
作者：戴復古
朝代：宋
体裁：五言律诗

欲访扬雄宅，扁舟过白沙。自从山以后，直到水之涯。风节古人物，文章老作家。相寻有忙事，第一问梅花。
访杨伯子监丞自白沙问路而去·其二
作者：戴復古
朝代：宋

朝市风波地，干坤渔猎场。
生民日憔悴，吾道亦凄凉。
龙不为霖出，凤于何处藏。
群鸦争晚噪，一意送斜阳。
访漳州赵用父使君
作者：戴復古
朝代：宋
体裁：七言律诗

幸遇故人为太守，客来不惮路程遥。九龙山水连沧海，五马声名动紫霄。一意奉行宽大诏，多君不负圣明朝。欲知惠爱及人处，听取街头卖炭谣。
访苍山曾子实
作者：戴復古
朝代：宋
体裁：五言律诗

故人子曾子，居处近金精。福地佳山水，诗家老弟兄。十年重会面，一笑最关情。万象亭前月，今宵为我明。
访西涧王深道·其一
作者：戴復古
朝代：宋

诸王居处僻，古屋满山坡。
传到宋淳佑，来从晋永和。
诗书历年久，名胜结交多。
一涧流芳润，滔滔秋水波。
访西涧王深道·其二
作者：戴復古
朝代：宋
体裁：五言律诗

诸老伤凋谢，凄凉属此时。相从一夜语，忍读四哀诗。世事生愁绪，秋风吹鬓丝。黄花香晚节，说与秀岩知。
访赵东野
作者：戴復古
朝代：宋

朅来问讯病维摩，花满溪堂竹满坡。
髮秃齿危俱老矣，人高诗苦柰穷何。
四山便是清凉国，一室可为安乐窝。
犹有忧时两行泪，临风挥洒湿藤萝。
访陈与机县尉于湘潭下摄市·其一
作者：戴復古
朝代：宋

清淡守风节，当官若隠居。
自称为漫尉，人道是迂儒。
俸外无炊米，公余但读书。
王门多贵戚，道眼视如无。
访陈与机县尉于湘潭下摄市·其三
作者：戴復古
朝代：宋

吾里不识面，他乡喜见君。
数朝相款曲，杯酒接慇。
懃。
清挹湘江水，笑开衡岳云。
归心逐回鴈，转首叹离群。
访陈与机县尉于湘潭下摄市·其二
作者：戴復古
朝代：宋
体裁：五言律诗

买得南坡景，创成西尉司。宅幽连寺观，地广带亭池。能事事易了，役民民不知。题诗记颠末，政不假人碑。
访陈復斋寺丞于私第
作者：戴復古
朝代：宋

以时为出处，真有古人风。
奉母易为孝，事君难尽忠。
閒居非傲世，直气尚摩空。
语及朝廷事，干坤万感中。
诘燕
作者：戴復古
朝代：宋
体裁：古风

去年汝来巢我屋，梁间污泥高一尺。啄腥抛秽不汝厌，生长群雏我护惜。家贫惠爱不及人，自谓于汝独有力。不望汝如灵蛇衔宝珠，雀献金环来报德。春风期汝一相顾，对语茅檐慰岑寂。如何今年来，于我绝踪迹。一贪帘幕画堂间，便视吾庐为弃物。
诸侄孙登白峰观海上一景
作者：戴復古
朝代：宋

自有此山在，无人作此游。
气吞云海浪，笑撼玉峰秋。
开闢几百载，登临第一筹。
诸郎莫高兴，刻石记风流。
诸葛仁叟县丞极贫能保风节有权贵招之不屑其行
作者：戴復古
朝代：宋

时人谁识老聋丞，满口常谈杜少陵。
俗辈众多吾辈少，素交零落利交兴。
权门炙手炎如火，诗社投身冷似冰。
堪笑皇天无老眼，相知頼有竹林僧。
诸诗人会于吴门翁际可通判席上高菊磵有诗仆有客星聚吴会诗派落松江之句方子万使君喜之遂足成篇
作者：戴復古
朝代：宋
体裁：五言律诗

客星聚吴会，诗派落松江。老眼洞千古，旷怀开八窗。风流谈夺席，歌笑酒盈缸。杨陆不再作，何人可受降。
读三学士人论事三书·其一
作者：戴復古
朝代：宋

邦计伤虚耗，边民苦乱离。
诸公事缄默，三学论安危。
灾异天垂戒，修为国可医。
传闻上元夜，绝似太平时。
读三学士人论事三书·其二
作者：戴復古
朝代：宋
体裁：五言律诗

黄屋见闻远，朱门富贵忙。屠沽思报国，樵牧解谈王。能转祸为福，毋令圣作狂。草茅垂白叟，尚拟见时康。
读严粲诗风撼潇湘覆江空雪月明以其一联隠括为对
作者：戴復古
朝代：宋
体裁：五言律诗

笔端有神助，句法自天成。风撼潇湘覆，江空雪月明。苦吟非草草，妙趣若平平。李杜诗坛上，为君题姓名。
读改元诏口号·其一
作者：戴復古
朝代：宋
体裁：五言律诗

伏读改元诏，仍观拜相麻。竞传新政事，方见好官家。雪作丰年瑞，梅开近腊花。路逢江上客，立马问京华。
读改元诏口号·其三
作者：戴復古
朝代：宋
体裁：五言律诗

国以人为重，人惟德可招。九重方厉政，诸老尽归朝。盛事追三代，清风动百僚。切闻天上语，欢喜到渔樵。
读改元诏口号·其二
作者：戴復古
朝代：宋
体裁：五言律诗

喜见新除目，焚香洗眼看。老儒居翰苑，正士作台官。有道为时用，非才处位难。寄声崔与李，催促到长安。
读放翁先生剑南诗草
作者：戴復古
朝代：宋
体裁：七言律诗

茶山衣钵放翁诗，南渡百年无此奇。入妙文章本平澹，等闲言语变瑰琦。三春花柳天裁剪，历代兴衰世转移。李杜陈黄题不尽，先生模写一无遗。
读王幼学上殿札子
作者：戴復古
朝代：宋

才到朝廷被论归，孤忠幸有九重知。
神医能识未苏病，国手难翻已败碁。
四海争传治安策，诸公如在太平时。
老夫怀抱缘何事，未到秋来早自悲。
谢东倅包宏父三首癸卯夏·其一
作者：戴復古
朝代：宋

诗文虽两途，理义归乎一。
风骚凡几变，晚唐诸子出。
本朝师古学，六经为世用。
诸公相羽翼，文章还正统。
晦翁讲道余，高吟復超绝。
巽岩许其诗，凤凰飞处别。
谢东倅包宏父三首癸卯夏·其三
作者：戴復古
朝代：宋
体裁：古风

平生不识字，把笔学吟诗。旧说韦苏州，于余今见之。每遭饥寒厄，出吐辛酸辞。候虫鸣屋壁，风蝉啭枯枝。但有可怜声，入耳终无奇。宏斋误题品，恐贻识者讥。
谢东粹包宏父三首癸卯夏
作者：戴復古
朝代：宋
体裁：古风

君家名父子，为晦翁嫡传。尝见黄勉斋，极口称其贤。师友相琢磨，南轩惜无年。翁之为汝翁，文字相周旋。溟渤深见底，泰华高及天。宏斋有凤髓，可续欲断弦。
谢史石窗送酒并茶
作者：戴復古
朝代：宋

遣来二物应时须，客子行厨用有余。
午困政须茶料理，春愁全仗酒消除。
不胜欢喜拜嘉惠，无限慇懃作谢书。
君既有来何以报，一床蕲簟两淮鱼。
谢吴秘丞作石屏集后序
作者：戴復古
朝代：宋

说破当年旧石屏，自惭无德又无能。
乡来江海疎狂客，今作山林老病僧。
高卧一楼成宇宙，冷看独影当宾朋。
恶诗有误公题品，不是夔州杜少陵。
谢王使君送旅费
作者：戴復古
朝代：宋

风撼梅花雨，雾笼杨柳烟。
如何残腊月，已似半春天。
岁裏无多日，闽中过一年。
黄堂解留客，时送卖诗钱。
谢萧和伯见访
作者：戴復古
朝代：宋

定交虽日浅，老眼见君深。
急谊真如渴，能诗不肯吟。
江湖尊白髮，土苴视黄金。
野客无边幅，相看话此心。
谢项子宜帅干遣馈
作者：戴復古
朝代：宋

闻说沙溪上，分明似渭川。
重山照华屋，万竹遶清泉。
遣馈知相忆，登门未有缘。
一楼先月景，想像在吟边。
谭俊明雪中见访从而乞米
作者：戴復古
朝代：宋
体裁：五言律诗

今日病方起，君来喜可知。地炉烧榾柮，瓦釜煮犁祈。门外雪三尺，窗前梅数枝。野夫饥欲死，谁与办晨炊。
豫章东湖
作者：戴復古
朝代：宋
体裁：五言绝句

亭亭绿荷叶，密密罩清波。为见湖光少，却嫌荷叶多。
豫章东湖宋谦甫黄存之酌别
作者：戴復古
朝代：宋

湖边长记昔年游，生怕清波照白头。
杨柳萧疎多困雨，芰荷顦顇早惊秋。
无功及物谈何益，有酒开怀醉即休。
江上买舟犹未定，明朝尚可为君留。
豫章东湖感旧
作者：戴復古
朝代：宋
体裁：七言律诗

忆见堤边种柳初，重来高树满东湖。交游太半入鬼录，歌醉一时逢酒徒。夜雨总成流水去，春风能免落花无。经行孺子亭边路，犹有沙鸥识老夫。
豫章东湖避暑·其一
作者：戴復古
朝代：宋

行坐自徜徉，吟声遶屋梁。
晓烟滋柳色，晨露发荷香。
以我一心静，参他六月凉。
渊明知此意，高卧到羲皇。
豫章东湖避暑·其二
作者：戴復古
朝代：宋

徧访诸亭舘，苍苔掩旧踪。
十年如昨日，万象又秋容。
阅世存乔木，沿堤倚瘦筇。
何人杀风景，斫尽木芙蓉。
豫章巨浸呈陈幼度提干
作者：戴復古
朝代：宋
体裁：七言律诗

乞得新晴赋晚霞，出门无路欲乘槎。忧风忧雨动经月，足食足衣能几家。一饭共君烹瓠叶，三杯无处看荷花。自成鼓吹喧朝夕，输与东湖两部蛙。
豫章巨浸呈陳幼度提幹
作者：戴復古
朝代：宋

乞得新晴賦晚霞，出門無路欲乘槎。
憂風憂雨動經月，足食足衣能幾家。
一飯共君烹瓠葉，三杯無處看荷花。
自成鼓吹喧朝夕，輸與東湖兩部蛙。
豫章東湖
作者：戴復古
朝代：宋

亭亭綠荷葉，密密罩清波。
爲見湖光少，却嫌荷葉多。
豫章東湖宋謙甫黄存之酌別
作者：戴復古
朝代：宋

湖邊長記昔年游，生怕清波照白頭。
楊柳蕭疎多困雨，芰荷顦顇早驚秋。
無功及物談何益，有酒開懷醉即休。
江上買舟猶未定，明朝尚可爲君留。
豫章東湖感舊
作者：戴復古
朝代：宋

憶見堤邊種柳初，重來高樹滿東湖。
交游太半入鬼錄，歌醉一時逢酒徒。
夜雨總成流水去，春風能免落花無。
經行孺子亭邊路，猶有沙鷗識老夫。
豫章東湖避暑·其一
作者：戴復古
朝代：宋

行坐自徜徉，吟聲遶屋梁。
曉烟滋柳色，晨露發荷香。
以我一心靜，參他六月凉。
淵明知此意，高卧到羲皇。
豫章東湖避暑·其二
作者：戴復古
朝代：宋

徧訪諸亭舘，蒼苔掩舊蹤。
十年如昨日，萬象又秋容。
閲世存喬木，沿堤倚瘦筇。
何人殺風景，斫盡木芙蓉。
貧作負恩人爲何宏甫作
作者：戴復古
朝代：宋

九陌塵中事，三生石上身。
狂爲好詩客，貧作負恩人。
十載江村別，扁舟淦水濱。
音書久不至，得夢往來頻。
買歸舟篙子請占牌戲成口號
作者：戴復古
朝代：宋

詐稱官職不如休，白板無題又可羞。
只寫江湖散人號，不然書作醉鄉侯。
賀新郎
作者：戴復古
朝代：宋

憶把金罍酒。嘆別來、光陰荏苒，江湖宿留。世事不堪頻著眼，贏得兩眉長皺。但東望、故人翹首。木落山空天遠大，送飛鴻、北去傷懷久。天下事，公知否。錢塘風月西湖柳。渡江來、百年機會，從前未有。喚起東山丘壑夢，莫惜風霜老手。要整頓、封疆如舊。早晚樞庭開幕府，是英雄、盡為公奔走。看金印，大如鬥。
賀新郎
作者：戴復古
朝代：宋

百尺連雲起。試登臨、江山人物，一時俱偉。旁挹金陵龍虎勢，京峴諸峰對峙。隱隱接、揚州歌吹。雪浪舞從三峽下，乍逢迎、海若談秋水。形勝地，有如此。使君一世經綸志。把風斤月斧，來此等閒遊戲。見說樓成無多日，大手一何容易。笑天下、紛紛血指。醞釀春風與和氣，舉長江、變作香醪美。人共樂，醉桃李。
賀新郎
作者：戴復古
朝代：宋

蝸角爭多少。是英雄、割據乾坤，到頭休了。一片泥塗荒草地，盡是魚龍故道。新堤上、風濤難保。滄海桑田何時變，怕桑田、未變人先老。休為此，生煩惱。訟庭不許頻頻到。這官坊、翻來覆去，有何分曉。無諍人中為第一，長訟元非吉兆。但有恨、平章不早。尊酒喚回和氣在，看從來、兄弟依然好。把前事，付一笑。
賀新郎
作者：戴復古
朝代：宋

說與黃花道。九秋深、三光五嶽，氣鍾英表。金馬玉堂真學士，蘊藉詩書奧妙。一一是、經綸才調。斟酌古今來活國，算忠言、讜論知多少。又入奏，金門曉。朝回問寢披萱草。對高堂長說，一片君恩難報。更待痴兒千載遇，膝下十分榮耀。趁綠鬢、朱顏不老。整頓乾坤濟時了，奉板輿、拜國夫人號。可謂忠，可謂孝。
賢女祠
作者：戴復古
朝代：宋

士有敗風節，慙魂埋九京。
幽閨持大誼，千載著嘉名。
父不重然諾，女能輕死生。
寒潭墮秋月，心迹兩清明。
賢良一和五篇不可及
作者：戴復古
朝代：宋

世路從他險，輸君酒盞深。
立談雙白璧，一諾百黄金。
志大不少屈，詩工非苦吟。
相隨萬里去，老鶴豈無心。
贈孤峰長老
作者：戴復古
朝代：宋

孤峰何處住，惠遠舊林泉。
日用無非道，心安即是禪。
幽棲雲壑底，夢寐雪蓬邊。
何日山陰道，同尋訪戴船。
贈張季冶
作者：戴復古
朝代：宋

秋扇交情薄，儒衣行路難。
縱懷千里志，也要一枝安。
夢繞梅花帳，愁生苜蓿盤。
從來食肉相，千萬强加餐。
贈洞霄道士
作者：戴復古
朝代：宋

高枕清流卧白雲，靈龜骨相鶴精神。
凡爲九鍊山中客，定是群仙數內人。
馴虎巖前攀逸翠，□蚊亭下濯征塵。
練師莫笑狂夫老，乞我金丹養病身。
贈萬杉老秀癡翁二首·其一
作者：戴復古
朝代：宋

識得慶雲和尚，不癡自號癡翁。
此老端如五老，高出廬阜諸峰。
贈萬杉老秀癡翁二首·其二
作者：戴復古
朝代：宋

讀儒書五千卷，通禪門八萬條。
宴坐萬杉林下，四旁風雨蕭蕭。
贈郭道人
作者：戴復古
朝代：宋

滅性能安樂，深居絕是非。
英雄行險道，富貴隠危機。
紙被如綿軟，藜羹勝肉肥。
蒼苔滿山徑，最喜客來稀。
贈饒叔虎談易論命多奇中
作者：戴復古
朝代：宋

中年多病早衰翁，詩不能工枉受窮。
郊島五行君識否，要知我命與渠同。
贛州呈雪蓬姚使君
作者：戴復古
朝代：宋

白旗走報山前事，昨日官軍破綠林。
千里人烟皆按堵，一春農事最關心。
不知郊外雨多少，試探田間水淺深。
翠玉樓中無限好，可無閑暇一登臨。
贤女祠
作者：戴復古
朝代：宋

士有败风节，惭魂埋九京。
幽闺持大谊，千载着嘉名。
父不重然诺，女能轻死生。
寒潭堕秋月，心迹两清明。
贤良一和五篇不可及
作者：戴復古
朝代：宋
体裁：五言律诗

世路从他险，输君酒盏深。立谈双白璧，一诺百黄金。志大不少屈，诗工非苦吟。相随万里去，老鹤岂无心。
贫作负恩人为何宏甫作
作者：戴復古
朝代：宋
体裁：五言律诗

九陌尘中事，三生石上身。狂为好诗客，贫作负恩人。十载江村别，扁舟淦水滨。音书久不至，得梦往来频。
赠万杉老秀痴翁二首·其一
作者：戴復古
朝代：宋
体裁：六言诗

识得庆云和尚，不痴自号痴翁。此老端如五老，高出庐阜诸峰。
赠万杉老秀痴翁二首·其二
作者：戴復古
朝代：宋
体裁：六言诗

读儒书五千卷，通禅门八万条。宴坐万杉林下，四旁风雨萧萧。
赠孤峰长老
作者：戴復古
朝代：宋
体裁：五言律诗

孤峰何处住，惠远旧林泉。日用无非道，心安即是禅。幽栖云壑底，梦寐雪蓬边。何日山阴道，同寻访戴船。
赠张季冶
作者：戴復古
朝代：宋
体裁：五言律诗

秋扇交情薄，儒衣行路难。纵怀千里志，也要一枝安。梦绕梅花帐，愁生苜蓿盘。从来食肉相，千万强加餐。
赠洞霄道士
作者：戴復古
朝代：宋

高枕清流卧白云，灵龟骨相鹤精神。凡为九炼山中客，定是群仙数内人。驯虎岩前攀逸翠，□蚊亭下濯征尘。练师莫笑狂夫老，乞我金丹养病身。
赠郭道人
作者：戴復古
朝代：宋

灭性能安乐，深居绝是非。
英雄行险道，富贵隠危机。
纸被如绵软，藜羹胜肉肥。
苍苔满山径，最喜客来稀。
赠饶叔虎谈易论命多奇中
作者：戴復古
朝代：宋
体裁：七言绝句

中年多病早衰翁，诗不能工枉受穷。郊岛五行君识否，要知我命与渠同。
赣州上清道院呈姚雪蓬
作者：戴復古
朝代：宋
体裁：七言绝句

短墙不碍远山青，无事烧香读道经。时把一杯非好饮，客怀宜醉不宜醒。
赣州呈雪蓬姚使君
作者：戴復古
朝代：宋
体裁：七言律诗

白旗走报山前事，昨日官军破绿林。千里人烟皆按堵，一春农事最关心。不知郊外雨多少，试探田间水浅深。翠玉楼中无限好，可无闲暇一登临。
赤壁
作者：戴復古
朝代：宋

千載周公瑾，如其在目前。
英風揮羽扇，烈火破樓船。
白鳥滄波上，黄州赤壁邊。
長江酹明月，更憶老坡仙。
赤壁
作者：戴復古
朝代：宋
体裁：诗

千载周公瑾，如其在目前。英风挥羽扇，烈火破楼船。白鸟沧波上，黄州赤壁边。长江酹明月，更忆老坡仙。
赵丞话旧
作者：戴復古
朝代：宋
体裁：五言律诗

忆作齐安别，相逢直到今。寒温片时话，故旧百年心。折柳送行客，栽松遇赏音。尊前强歌笑，两鬓雪霜深。
赵克勤曾橐卿景寿同登黄南恩南楼·其一
作者：戴復古
朝代：宋

欲从高处赏新秋，上尽层坡更上楼。天地无穷吾辈老，江山有恨古人休。宁随狡兔营三窟，且跨飞鸿阅九州。忆着当年杜陵老，一生飘泊也风流。
赵克勤曾橐卿景寿同登黄南恩南楼·其二
作者：戴復古
朝代：宋

鄂州南楼不可到，到此南楼眼亦青。
干坤日月与高致，城郭江山无遁形。
把酒纵谈心耿耿，倚栏遐眺鬓星星。
世间万事关愁思，莫使秋风吹酒醒。
赵升卿有官不肯为里居有贤声访之于深巷中
作者：戴復古
朝代：宋
体裁：七言律诗

深居陋巷不妨幽，翠竹当门水满沟。每遇事来先觉懒，欲为官去又还休。田园自乐陶元亮，乡里多称马少游。除却读书无所好，有时闲作北岩游。
赵叔垕山堂安下其家适有丧事
作者：戴復古
朝代：宋
体裁：五言律诗

一径沿溪入，数椽松竹间。岂知人事变，自觉客身闲。采菊出寻酒，移床卧看山。苍头无可作，把钓过西湾。
赵尊道郎中出示唐画四老饮图滕贤良有诗亦使野人着句
作者：戴復古
朝代：宋

采芝商山秦四皓，象戏橘中为四老。
我疑此画即其人，有时以酒陶天真。
丹青不知谁好手，作此饮态妙入神。
摩挲半世江湖眼，古锦轴中舒復卷。
细将物色辨人物，乃是晋时刘毕与陶阮。
一琴无絃横膝上，一琴团团明月样。
一人持杓坐瓮边，一人手携文一编，是中必写酒德篇。
诸君伤时强自遣，曲生风味况不浅。
五胡妖气蔽神州，誓江不救中原乱。
新亭举目愁山河，万事何如一樽满。
一杯一杯醉復醉，天地陶陶尽和气。
道术相忘礼法疎，形骸懒散无机事。
此画流传知几载，生绡剥落精神在。
何人为我更作杜陵饮中八仙歌，将与冰壶主人为此对。
赵敬贤送荔枝
作者：戴復古
朝代：宋
体裁：五言律诗

荔子固多种，色香俱不同。新来尝小绿，又胜擘轻红。大嚼思千树，分甘仅一笼。尝观蔡公谱，梦想到莆中。
赵用甫提举梦中得片云不隔梅花月之句时被命入朝雪中送别用其一句补以成章
作者：戴復古
朝代：宋
体裁：七言律诗

一时议论动诸公，有诏西来玉节东。又见清朝更大化，好趋丹陛奏孤忠。片云不隔梅花月，一雪翻成柳絮风。把酒莫辞今夕醉，明朝车马去匆匆。
赵端行杜子野游虎丘有诗仆因思旧与赵子野同宿唱和留题
作者：戴復古
朝代：宋
体裁：五言律诗

出城十里许，有此一山门。丘在虎无迹，池清剑有痕。孤松冠岩顶，万竹绕云根。借问东轩壁，旧题存不存。
赵苇江与东嘉诗社诸君游一日携吟卷见过一语谢其来
作者：戴復古
朝代：宋
体裁：七言绝句

白首无聊老病躯，一心唯觅死头颅。时人误作梅花看，今日枝头雪也无。
越上青店候別楊休文
作者：戴復古
朝代：宋

千載江湖共此心，老來相見怕分襟。
手搔白髮望君至，車馬不來溪水深。
越上青店候别杨休文
作者：戴復古
朝代：宋

千载江湖共此心，老来相见怕分襟。
手搔白髮望君至，车马不来溪水深。
趙丞話舊
作者：戴復古
朝代：宋

憶作齊安別，相逢直到今。
寒溫片時話，故舊百年心。
折柳送行客，栽松遇賞音。
尊前强歌笑，兩鬢雪霜深。
趙克勤曾橐卿景壽同登黄南恩南樓·其一
作者：戴復古
朝代：宋

欲從高處賞新秋，上盡層坡更上樓。
天地無窮吾輩老，江山有恨古人休。
寧隨狡兔營三窟，且跨飛鴻閲九州。
憶著當年杜陵老，一生飄泊也風流。
趙克勤曾橐卿景壽同登黄南恩南樓·其二
作者：戴復古
朝代：宋

鄂州南樓不可到，到此南樓眼亦青。
乾坤日月與高致，城郭江山無遁形。
把酒縱談心耿耿，倚欄遐眺鬢星星。
世間萬事關愁思，莫使秋風吹酒醒。
趙升卿有官不肯爲里居有賢聲訪之於深巷中
作者：戴復古
朝代：宋

深居陋巷不妨幽，翠竹當門水滿溝。
每遇事來先覺懶，欲爲官去又還休。
田園自樂陶元亮，鄉里多稱馬少游。
除却讀書無所好，有時閑作北巖遊。
趙叔垕山堂安下其家適有喪事
作者：戴復古
朝代：宋

一徑沿溪入，數椽松竹間。
豈知人事變，自覺客身閑。
采菊出尋酒，移床卧看山。
蒼頭無可作，把釣過西灣。
趙尊道郎中出示唐畫四老飲圖滕賢良有詩亦使野人著句
作者：戴復古
朝代：宋

采芝商山秦四皓，象戲橘中爲四老。
我疑此畫即其人，有時以酒陶天真。
丹青不知誰好手，作此飲態妙入神。
摩挲半世江湖眼，古錦軸中舒復卷。
細將物色辨人物，迺是晉時劉畢與陶阮。
一琴無絃橫膝上，一琴團團明月樣。
一人持杓坐甕邊，一人手携文一編，是中必寫酒德篇。
諸君傷時强自遣，麴生風味况不淺。
五胡妖氣蔽神州，誓江不救中原亂。
新亭舉目愁山河，萬事何如一樽滿。
一杯一杯醉復醉，天地陶陶盡和氣。
道術相忘禮法疎，形骸懶散無機事。
此畫流傳知幾載，生綃剝落精神在。
何人爲我更作杜陵飲中八仙歌，將與冰壺主人爲此對。
趙敬賢送荔枝
作者：戴復古
朝代：宋

荔子固多種，色香俱不同。
新來嘗小綠，又勝擘輕紅。
大嚼思千樹，分甘僅一籠。
嘗觀蔡公譜，夢想到莆中。
趙用甫提舉夢中得片雲不隔梅花月之句時被命入朝雪中送別用其一句補以成章
作者：戴復古
朝代：宋

一時議論動諸公，有詔西來玉節東。
又見清朝更大化，好趨丹陛奏孤忠。
片雲不隔梅花月，一雪翻成柳絮風。
把酒莫辭今夕醉，明朝車馬去匆匆。
趙端行杜子野游虎丘有詩僕因思舊與趙子野同宿唱和留題
作者：戴復古
朝代：宋

出城十里許，有此一山門。
丘在虎無迹，池清劍有痕。
孤松冠巖頂，萬竹繞雲根。
借問東軒壁，舊題存不存。
趙葦江與東嘉詩社諸君游一日携吟卷見過一語謝其來
作者：戴復古
朝代：宋

白首無聊老病軀，一心唯覓死頭顱。
時人誤作梅花看，今日枝頭雪也無。
辛丑岁暮三首·其一
作者：戴復古
朝代：宋
体裁：五言律诗

日月易流转，一年仍一年。身从忧患老，事逐岁时迁。白首未闻道，清贫不愧天。寒林松柏瘦，花柳又春妍。
辛丑岁暮三首·其三
作者：戴復古
朝代：宋

意气久凋落，形模老可憎。
能扶双病脚，頼有一枯藤。
世味淡如水，吾心达似僧。
明朝今日事，一任运腾腾。
辛丑岁暮三首·其二
作者：戴復古
朝代：宋
体裁：五言律诗

腊尽无多日，吾生有几年。老于人事懒，贫觉世情偏。独枕江湖梦，闭门风雪天。三杯动诗兴，得句落梅边。
辛丑歲暮三首·其一
作者：戴復古
朝代：宋

日月易流轉，一年仍一年。
身從憂患老，事逐歲時遷。
白首未聞道，清貧不愧天。
寒林松柏瘦，花柳又春妍。
辛丑歲暮三首·其三
作者：戴復古
朝代：宋

意氣久凋落，形模老可憎。
能扶雙病脚，頼有一枯藤。
世味淡如水，吾心達似僧。
明朝今日事，一任運騰騰。
辛丑歲暮三首·其二
作者：戴復古
朝代：宋

臘盡無多日，吾生有幾年。
老於人事懶，貧覺世情偏。
獨枕江湖夢，閉門風雪天。
三杯動詩興，得句落梅邊。
辛未元日上楼参政攻媿斋先生
作者：戴復古
朝代：宋

东风入仗庆云翔，百辟朝元奉玉皇。
一代安危寄黄髮，群生枯瘁转青阳。
梅花结果调勋鼎，柏叶宜年上寿觞。
宰相黑头天子圣，頼公同与措时康。
辛未元日上樓參政攻媿齋先生
作者：戴復古
朝代：宋

東風入仗慶雲翔，百辟朝元奉玉皇。
一代安危寄黄髮，群生枯瘁轉青陽。
梅花結果調勳鼎，柏葉宜年上壽觴。
宰相黑頭天子聖，頼公同與措時康。
过三衢寻乡僧适遇爱山徐叔高同访郑监丞其家梅园甚佳选百家诗
作者：戴復古
朝代：宋
体裁：五言律诗

暂作三衢客，寻僧出郭迟。适逢徐孺子，同访郑当时。诗集百家富，梅花几树奇。匆匆又行役，不见烂柯棋。
过昭武访李友山诗社诸人
作者：戴復古
朝代：宋

吟过长亭復短亭，喜于溪上访诗朋。
雕锼已被天公怒，狂狷仍遭俗子憎。
故故愁人长夜雨，明明照我短檠灯。
休思京口相逢日，喜雨楼中赋大鹏。
送侄孙汝白往东嘉问讯陈叔方诸丈
作者：戴復古
朝代：宋

子去寻名胜，何惭着布衣。出门知所乡，在旅亦如归。道谊无穷达，文章有是非。寄声陈与赵，相赏莫相违。
送來賓宰
作者：戴復古
朝代：宋

君作來賓宰，聽我說來賓。
蠻俗無王化，當爲行化人。
有民無租賦，租賦出商旅。
逐利遭重徵，商旅亦良苦。
能放一分寬，可減十分怨。
不愛資囊橐，但愛了支遣。
民窮頼撫摩，官貧俸不多。
但得百姓安，俸薄其柰何。
勿謂朝廷遠，官職易遷轉。
律己貴廉勤，御事要明斷。
自縣辟爲州，指日爲太守。
須知早歸來，瘴鄉不可久。
送刘镇叔安入京谪居三山二十余年，真西山奏令自便，赵用父使君为唱饯其行，坐客二十八人分韵赋诗，得君字
作者：戴復古
朝代：宋

二十余年谪宦身，此行便可上青云。
西山一手为推毂，南浦几人争送君。
横水流传无垢集，海神惊见老坡文。
回头莫有关情处，别酒须教满十分。
送別朱兼僉
作者：戴復古
朝代：宋

恰喜相逢又語離，愁於江上送君時。
清談未了風吹斷，白髮可憐天不知。
樗木自肥傷竹瘦，海棠偷放笑梅遲。
黄堂若問癡頑老，新有登樓二十詩。
送别朱兼佥
作者：戴復古
朝代：宋

恰喜相逢又语离，愁于江上送君时。
清谈未了风吹断，白髮可怜天不知。
樗木自肥伤竹瘦，海棠偷放笑梅迟。
黄堂若问痴顽老，新有登楼二十诗。
送劉鎮叔安入京謫居三山二十餘年，真西山奏令自便，趙用父使君爲唱餞其行，坐客二十八人分韵賦詩，得君字
作者：戴復古
朝代：宋

二十餘年謫宦身，此行便可上青雲。
西山一手爲推轂，南浦幾人爭送君。
橫水流傳無垢集，海神驚見老坡文。
回頭莫有關情處，別酒須教滿十分。
送包使君入朝除左曹郎二首·其一
作者：戴復古
朝代：宋
体裁：五言律诗

宏斋儒者政，赏罚自宜民。世欲无公论，天知有正人。侧身观宇宙，平步履星辰。试把安危事，从头问化钧。
送包使君入朝除左曹郎二首·其一
作者：戴復古
朝代：宋

宏齋儒者政，賞罰自宜民。
世欲無公論，天知有正人。
側身觀宇宙，平步履星辰。
試把安危事，從頭問化鈞。
送包使君入朝除左曹郎二首·其二
作者：戴復古
朝代：宋

金門行入奏，何以告君王。
請下求賢詔，兼陳活國方。
解紛□□□，救弊細思量。
若見高常簿，言予病在床。
送包使君入朝除左曹郎二首·其二
作者：戴復古
朝代：宋
体裁：五言律诗

金门行入奏，何以告君王。请下求贤诏，兼陈活国方。解纷□□□，救弊细思量。若见高常簿，言予病在床。
送吳伯成歸建昌二首·其一
作者：戴復古
朝代：宋

老夫脚病瘡，閉門作僧夏。
麥麵不療饑，冬衣猶未卸。
喜讀吳融詩，窮愁退三舍。
無因暗投璧，有味倒餐蔗。
冥搜琢肺肝，苦吟忘晝夜。
工夫到深處，非王亦非霸。
送吳伯成歸建昌二首·其二
作者：戴復古
朝代：宋

吾友嚴華谷，實爲君里人。
多年入詩社，錦囊貯清新。
昨者袁蒙齋，招爲入幙賓。
千里有遇合，隔牆不見親。
君歸訪其家，說我老病身。
別有千萬意，付之六六鱗。
送吴伯成归建昌二首·其一
作者：戴復古
朝代：宋

老夫脚病疮，闭门作僧夏。
麦麵不疗饥，冬衣犹未卸。
喜读吴融诗，穷愁退三舍。
无因暗投璧，有味倒餐蔗。
冥搜琢肺肝，苦吟忘昼夜。
工夫到深处，非王亦非霸。
送吴伯成归建昌二首·其二
作者：戴復古
朝代：宋

吾友严华谷，实为君里人。
多年入诗社，锦囊贮清新。
昨者袁蒙斋，招为入幙宾。
千里有遇合，隔墙不见亲。
君归访其家，说我老病身。
别有千万意，付之六六鳞。
送姪孫汝白往東嘉問訊陳叔方諸丈
作者：戴復古
朝代：宋

子去尋名勝，何慚著布衣。
出門知所鄉，在旅亦如歸。
道誼無窮達，文章有是非。
寄聲陳與趙，相賞莫相違。
送季明府赴太平倅·其一
作者：戴復古
朝代：宋

黄巖號難治，能者治何難。
桃李民心悅，風霜吏膽寒。
公行無不可，私請莫相干。
三尺兒童輩，皆知好長官。
送季明府赴太平倅·其三
作者：戴復古
朝代：宋

庭闈定省外，都是坐廳時。
盡日身無倦，對天心不欺。
縣花潘岳賦，池草惠連詩。
磨取九峰石，刊成德政碑。
送季明府赴太平倅·其二
作者：戴復古
朝代：宋

人說陳胡蔡，合君爲四賢。
一廉官似水，三載吏無權。
政自詩書出，民從教化遷。
神明判事筆，一出萬人傳。
送季明府赴太平倅·其四
作者：戴復古
朝代：宋
体裁：五言律诗

通守太平州，金陵在上头。风寒当一面，江□□千艘。此日要人物，九天宽顾忧。诗书用处别，澼絖换封侯。
送季明府赴太平倅·其四
作者：戴復古
朝代：宋

通守太平州，金陵在上頭。
風寒當一面，江□□千艘。
此日要人物，九天寬顧憂。
詩書用處別，澼絖換封侯。
送季明府赴太平粹
作者：戴復古
朝代：宋
体裁：五言律诗

人说陈胡蔡，合君为四贤。一廉官似水，三载吏无权。政自诗书出，民从教化迁。神明判事笔，一出万人传。
送季明府赴太平粹
作者：戴復古
朝代：宋
体裁：五言律诗

庭闱定省外，都是坐厅时。尽日身无倦，对天心不欺。县花潘岳赋，池草惠连诗。磨取九峰石，刊成德政碑。
送季明府赴太平粹
作者：戴復古
朝代：宋
体裁：五言律诗

黄岩号难治，能者治何难。桃李民心悦，风霜吏胆寒。公行无不可，私请莫相干。三尺儿童辈，皆知好长官。
送张子孟
作者：戴復古
朝代：宋

君为郴桂客，听说道途难。
不过神愁岭，须经鬼哭山。
心平无险路，酒贱有欢颜。
早作还乡计，高堂鹤髮斑。
送張子孟
作者：戴復古
朝代：宋

君爲郴桂客，聽說道途難。
不過神愁嶺，須經鬼哭山。
心平無險路，酒賤有歡顔。
早作還鄉計，高堂鶴髮斑。
送彭司戶之官三山
作者：戴復古
朝代：宋

祭酒家風重，民曹官職卑。
公勤爲己任，清白取人知。
臘月三山雪，梅花一路詩。
舊時來往處，今有夢相隨。
送彭司户之官三山
作者：戴復古
朝代：宋
体裁：五言律诗

祭酒家风重，民曹官职卑。公勤为己任，清白取人知。腊月三山雪，梅花一路诗。旧时来往处，今有梦相随。
送晓山夏肯甫入京
作者：戴復古
朝代：宋
体裁：五言律诗

岁月频看镜，功名一据鞍。勿言行路恶，有志恋家难。芳草客程远，落花春夜寒。江湖旧时梦，相逐到长安。
送曉山夏肯甫入京
作者：戴復古
朝代：宋

歲月頻看鏡，功名一據鞍。
勿言行路惡，有志戀家難。
芳草客程遠，落花春夜寒。
江湖舊時夢，相逐到長安。
送来宾宰
作者：戴復古
朝代：宋

君作来宾宰，听我说来宾。
蛮俗无王化，当为行化人。
有民无租赋，租赋出商旅。
逐利遭重征，商旅亦良苦。
能放一分宽，可减十分怨。
不爱资囊橐，但爱了支遣。
民穷頼抚摩，官贫俸不多。
但得百姓安，俸薄其柰何。
勿谓朝廷远，官职易迁转。
律己贵廉勤，御事要明断。
自县辟为州，指日为太守。
须知早归来，瘴乡不可久。
送湘漕赵蹈中寺丞移宪江东
作者：戴復古
朝代：宋

持节復持节，因循霜鬓侵。
盛衰关大数，豪杰负初心。
宇宙虚长算，江湖寄短吟。
番阳秋水阔，湘浦未为深。
送湘漕趙蹈中寺丞移憲江東
作者：戴復古
朝代：宋

持節復持節，因循霜鬢侵。
盛衰關大數，豪傑負初心。
宇宙虛長算，江湖寄短吟。
番陽秋水闊，湘浦未爲深。
送滕审言归长沙别无聊
作者：戴復古
朝代：宋
体裁：七言律诗

折柳亭前送故人，平沙留得马蹄痕。云生渡北迷行路，烟起江南认别村。恨不与君同上道，归来无伴自开樽。西楼独倚黄昏月，欲倩飞鸿寄断魂。
送滕審言歸長沙別無聊
作者：戴復古
朝代：宋

折柳亭前送故人，平沙留得馬蹄痕。
雲生渡北迷行路，烟起江南認別村。
恨不與君同上道，歸來無伴自開樽。
西樓獨倚黄昏月，欲倩飛鴻寄斷魂。
送王仲彝制机宰浏阳·其一
作者：戴復古
朝代：宋
体裁：五言律诗

一身供世用，六月赴官忙。当此炎天热，知君心地凉。吏能师卓鲁，县界接潇湘。试饮浏阳水，清清滋味长。
送王仲彝制机宰浏阳·其二
作者：戴復古
朝代：宋
体裁：五言律诗

浏阳谁谓小，桑柘万家春。远宦逢知己，推心在惠民。速宜还县债，闻早缀朝绅。说与诸公道，方岩后有人。
送王仲彝制機宰瀏陽·其一
作者：戴復古
朝代：宋

一身供世用，六月赴官忙。
當此炎天熱，知君心地凉。
吏能師卓魯，縣界接瀟湘。
試飲瀏陽水，清清滋味長。
送王仲彝制機宰瀏陽·其二
作者：戴復古
朝代：宋

瀏陽誰謂小，桑柘萬家春。
遠宦逢知己，推心在惠民。
速宜還縣債，聞早綴朝紳。
說與諸公道，方巖後有人。
送蒙斋兄长游天台二首·其一
作者：戴復古
朝代：宋
体裁：七言律诗

方丈蓬莱去渺茫，天台祇在白云傍。羽衣金策群仙过，珠阁琼楼八桂香。采药有时逢道侣，挑包遇夜宿僧房。寒山拾得如相见，指点人间笑几场。
送蒙斋兄长游天台二首·其二
作者：戴復古
朝代：宋
体裁：七言律诗

山林胜处说天台，仙佛多从此地栖。司马八篇通道妙，丰干一语指人迷。时逢好酒从容饮，莫把新诗取次题。白日看云思我否，惠连无分共攀跻。
送蒙斋兄长游天台二首去年访曾幼卿通判携歌舞者同游凤山仆有歌舞不容人不醉樽前方见董娇娆之句今岁到凤山又辟西隅筑堤种柳新作数亭且欲建藏书阁后堂佳丽皆屏去之矣仆嘉其志又有数语并录之·其一
作者：戴復古
朝代：宋
体裁：七言律诗

一丘一壑自逍遥，莫怪山人索价高。是处园林可行乐，同来宾客不须招。临风桃李花狼藉，照水楼台影动摇。歌舞不容人不醉，樽前方见董娇娆。
送蒙齋兄長游天台二首·其一
作者：戴復古
朝代：宋

方丈蓬萊去渺茫，天台祇在白雲傍。
羽衣金策群仙過，珠閣瓊樓八桂香。
采藥有時逢道侶，挑包遇夜宿僧房。
寒山拾得如相見，指點人間笑幾場。
送蒙齋兄長游天台二首·其二
作者：戴復古
朝代：宋

山林勝處說天台，仙佛多從此地棲。
司馬八篇通道妙，豐干一語指人迷。
時逢好酒從容飲，莫把新詩取次題。
白日看雲思我否，惠連無分共攀躋。
送赵安仁之官上虞二首·其一
作者：戴復古
朝代：宋
体裁：五言律诗

表表魁梧相，面如田字方。早宜朝玉陛，犹自绾铜章。上挹叶丞相，近瞻商侍郎。风流接前辈，偃室有辉光。
送赵安仁之官上虞二首·其二
作者：戴復古
朝代：宋
体裁：五言律诗

远庵家学在，持此去为官。冰雪吾身白，风霜吏胆寒。一心毋妄用，百姓自相安。贤者妙为政，谁言宰剧难。
送趙安仁之官上虞二首·其一
作者：戴復古
朝代：宋

表表魁梧相，面如田字方。
早宜朝玉陛，猶自綰銅章。
上挹葉丞相，近瞻商侍郎。
風流接前輩，偃室有輝光。
送趙安仁之官上虞二首·其二
作者：戴復古
朝代：宋

遠庵家學在，持此去爲官。
冰雪吾身白，風霜吏膽寒。
一心毋妄用，百姓自相安。
賢者妙爲政，誰言宰劇難。
送陈幼度运干·其一
作者：戴復古
朝代：宋
体裁：五言律诗

台幕三年最，云霄万里程。西山饯行色，南浦棹新晴。骨秀荆山璞，胸涵元气英。更携扛鼎笔，祇合上蓬瀛。
送陈幼度运干·其二
作者：戴復古
朝代：宋

君是青云料，吾当白髮年。
驽骀傍骐骥，鱼鸟各天渊。
他日难忘处，寒宵不忍眠。
挑灯雪窗下，共读鴈奴篇。
送陳幼度運幹·其一
作者：戴復古
朝代：宋

臺幕三年最，雲霄萬里程。
西山餞行色，南浦棹新晴。
骨秀荆山璞，胸涵元氣英。
更携扛鼎筆，祇合上蓬瀛。
送陳幼度運幹·其二
作者：戴復古
朝代：宋

君是青雲料，吾當白髮年。
駑駘傍騏驥，魚鳥各天淵。
他日難忘處，寒宵不忍眠。
挑燈雪窗下，共讀鴈奴篇。
送黄教授日岩之官章贡
作者：戴復古
朝代：宋
体裁：七言律诗

久矣闻名不相识，江湖还有见君时。出人意表发高论，入我眼中多好诗。欲对春风开笑口，不堪世事上愁眉。凭谁寄语谢安石，莫为苍生起太迟。
送黄教授日巖之官章貢
作者：戴復古
朝代：宋

久矣聞名不相識，江湖還有見君時。
出人意表發高論，入我眼中多好詩。
欲對春風開笑口，不堪世事上愁眉。
憑誰寄語謝安石，莫爲蒼生起太遲。
送黎明府·其一
作者：戴復古
朝代：宋
体裁：五言律诗

黄岩万家县，山海界民居。百里蜀中秀，一廉天下无。财多能办否，官满赋归欤。已作青云料，犹惊急急符。
送黎明府·其一
作者：戴復古
朝代：宋

黄巖萬家縣，山海界民居。
百里蜀中秀，一廉天下無。
財多能辦否，官滿賦歸歟。
已作青雲料，猶驚急急符。
送黎明府·其二
作者：戴復古
朝代：宋

县债三年了，乡心万里飞。
一身如许瘦，百姓不妨肥。
买宅凭谁办，抱琴何处归。
诸公竞推毂，稳去着朝衣。
送黎明府·其二
作者：戴復古
朝代：宋

縣債三年了，鄉心萬里飛。
一身如許瘦，百姓不妨肥。
買宅憑誰辦，抱琴何處歸。
諸公競推轂，穩去著朝衣。
遇张韩伯说边事
作者：戴復古
朝代：宋

每上高楼欲断魂，沿江市井几家存。
飞鸿历历传边信，芳草青青补烧痕。
北望苦无多世界，南来别是一干坤。
相逢莫说伤心事，且把霜螯荐酒樽。
遇張韓伯說邊事
作者：戴復古
朝代：宋

每上高樓欲斷魂，沿江市井幾家存。
飛鴻歷歷傳邊信，芳草青青補燒痕。
北望苦無多世界，南來別是一乾坤。
相逢莫說傷心事，且把霜螯薦酒樽。
遇淮人問蘄黄之變哽噎淚下不能語許俊不解圍乃提兵過武昌
作者：戴復古
朝代：宋

偶逢淮上客，急急問蘄黄。
未語心先噎，低頭淚已滂。
五關人失守，殘虜勢非强。
聞說許都統，提兵過武昌。
遇淮人问蕲黄之变哽噎泪下不能语许俊不解围乃提兵过武昌
作者：戴復古
朝代：宋
体裁：五言律诗

偶逢淮上客，急急问蕲黄。未语心先噎，低头泪已滂。五关人失守，残虏势非强。闻说许都统，提兵过武昌。
過三衢尋鄉僧適遇愛山徐叔高同訪鄭監丞其家梅園甚佳選百家詩
作者：戴復古
朝代：宋

暫作三衢客，尋僧出郭遲。
適逢徐孺子，同訪鄭當時。
詩集百家富，梅花幾樹奇。
匆匆又行役，不見爛柯棋。
過昭武訪李友山詩社諸人
作者：戴復古
朝代：宋

吟過長亭復短亭，喜於溪上訪詩朋。
雕鎪已被天公怒，狂狷仍遭俗子憎。
故故愁人長夜雨，明明照我短檠燈。
休思京口相逢日，喜雨樓中賦大鵬。
道乡台
作者：戴復古
朝代：宋

万里南迁直谏臣，世间无地可容身。
夜衝风雨过湘水，頼有青山作主人。
道傍館
作者：戴復古
朝代：宋

道傍誰氏舘，□我坐開樽。
翁嫗出迎客，兒童爲掃門。
好花生竹所，流水浸雲根。
儻遂卜隣約，爲農老此村。
道傍馆
作者：戴復古
朝代：宋

道傍谁氏舘，□我坐开樽。
翁妪出迎客，儿童为扫门。
好花生竹所，流水浸云根。
傥遂卜隣约，为农老此村。
道鄉臺
作者：戴復古
朝代：宋

萬里南遷直諫臣，世間無地可容身。
夜衝風雨過湘水，頼有青山作主人。
邵阳赵节斋史君同黄季玉以合江亭三字分韵
作者：戴復古
朝代：宋

万里清秋景，都归乎此亭。
光阴几今古，天地一宫廷。
澬水东西白，梅山表裏青。
登临生酒兴，欲醉又还醒。
邵陽趙節齋史君同黄季玉以合江亭三字分韵
作者：戴復古
朝代：宋

萬里清秋景，都歸乎此亭。
光陰幾今古，天地一宮廷。
澬水東西白，梅山表裏青。
登臨生酒興，欲醉又還醒。
郑南夫云林隠居
作者：戴復古
朝代：宋

一来陪胜践，再到惜蹉跎。
记得山中景，行寻竹外坡。
天寒梅信早，海近鴈声多。
烟渚蒲洲外，时闻欵乃歌。
郑子寿野趣烧烛醉梅花
作者：戴復古
朝代：宋
体裁：七言绝句

古瓶斜插数枝春，此即君家劝酒人。移取堂前双蜡烛，花边照出玉精神。
郡圃寒食
作者：戴復古
朝代：宋

与民同乐一开园，佳节何曾禁得烟。
拍岸绿波浮舴艋，翻空红袖打秋韆。
眼看花柳心如醉，身在蓬瀛我亦仙。
明日徐翁坟上约，欲求竹帚恐无缘。
郡圃寒食
作者：戴復古
朝代：宋

與民同樂一開園，佳節何曾禁得烟。
拍岸綠波浮舴艋，翻空紅袖打鞦韆。
眼看花柳心如醉，身在蓬瀛我亦仙。
明日徐翁墳上約，欲求竹帚恐無緣。
郭伯秀約聯騎春游不去有詩
作者：戴復古
朝代：宋

心老尋春懶，年衰跨馬難。
便能相强去，未必有真歡。
獨酌三杯妙，高眠一枕安。
好花如可折，覓取數枝看。
郭伯秀约联骑春游不去有诗
作者：戴復古
朝代：宋
体裁：五言律诗

心老寻春懒，年衰跨马难。便能相强去，未必有真欢。独酌三杯妙，高眠一枕安。好花如可折，觅取数枝看。
郭外翁
作者：戴復古
朝代：宋
体裁：五言律诗

郭外生涯少，城中籴米归。种花无处卖，挑菜入篮稀。风撼倾欹屋，寒生蓝缕衣。此翁何所乐，谈笑傲轻肥。
郭外翁
作者：戴復古
朝代：宋

郭外生涯少，城中糴米歸。
種花無處賣，挑菜入籃稀。
風撼傾欹屋，寒生藍縷衣。
此翁何所樂，談笑傲輕肥。
都下书怀
作者：戴復古
朝代：宋

京华作梦十年余，不道南山有弊庐。
白髮生来美人笑，黄金散尽故交疎。
明知弄巧翻成拙，除却谋归总是虚。
出处古人都说尽，功名未必胜鲈鱼。
都下书怀
作者：戴復古
朝代：宋

半月不把镜，羞看两鬓尘。
读书增意气，携刺减精神。
道路谁推毂，江湖赋采苹。
从来麋鹿性，那作帝乡人。
都下書懷
作者：戴復古
朝代：宋

京華作夢十年餘，不道南山有弊廬。
白髮生來美人笑，黄金散盡故交疎。
明知弄巧翻成拙，除却謀歸總是虛。
出處古人都說盡，功名未必勝鱸魚。
都下書懷
作者：戴復古
朝代：宋

半月不把鏡，羞看兩鬢塵。
讀書增意氣，携刺減精神。
道路誰推轂，江湖賦采蘋。
從來麋鹿性，那作帝鄉人。
都中书怀二首·其一
作者：戴復古
朝代：宋

醉卧长安市，思归东海涯。
瓶余残腊酒，梅老隔年花。
日与愁为地，时凭梦到家。
乡书三两纸，一读一咨嗟。
都中书怀二首·其二
作者：戴復古
朝代：宋
体裁：五言律诗

雪化晴檐雨，炉烘冻壁春。穷犹恋诗酒，懒不正衣巾。寂寞安吾分，奔驰失我真。枯桐就煨烬，容有赏音人。
都中书怀呈滕仁伯秘监
作者：戴復古
朝代：宋

北风朝暮寒，园林日萧条。
自非松柏姿，何叶不飘摇。
儒衣历多难，陋巷困箪瓢。
无地可躬耕，无才仕王朝。
一饥驱我来，骑馿吟灞桥。
通名丞相府，数月不见招。
欲登五侯门，非皓齿细腰。
索米长安街，满口读诗骚。
时人试静听，霜枝啭寒蜩。
倘可悦人耳，安望如箫韶。
都中冬日
作者：戴復古
朝代：宋

脫却鹴裘付酒家，忍寒圖得醉京華。
一冬天氣如春暖，昨日街頭賣杏花。
都中冬日
作者：戴復古
朝代：宋
体裁：七言绝句

脱却鹴裘付酒家，忍寒图得醉京华。一冬天气如春暖，昨日街头卖杏花。
都中怀竹隠徐渊子直院
作者：戴復古
朝代：宋
体裁：七言律诗

手携漫刺访朝官，争似沧洲把钓竿。万事看从今日别，九原叫起古人难。菊花到死犹堪惜，秋叶虽红不耐观。多谢天公怜客意，霜风未忍放深寒。
都中懷竹隠徐淵子直院
作者：戴復古
朝代：宋

手携漫刺訪朝官，爭似滄洲把釣竿。
萬事看從今日別，九原叫起古人難。
菊花到死猶堪惜，秋葉雖紅不耐觀。
多謝天公憐客意，霜風未忍放深寒。
都中書懷二首·其一
作者：戴復古
朝代：宋

醉卧長安市，思歸東海涯。
瓶餘殘臘酒，梅老隔年花。
日與愁爲地，時憑夢到家。
鄉書三兩紙，一讀一咨嗟。
都中書懷二首·其二
作者：戴復古
朝代：宋

雪化晴簷雨，爐烘凍壁春。
窮猶戀詩酒，懶不正衣巾。
寂寞安吾分，奔馳失我真。
枯桐就煨燼，容有賞音人。
都中書懷呈滕仁伯祕監
作者：戴復古
朝代：宋

北風朝暮寒，園林日蕭條。
自非松柏姿，何葉不飄摇。
儒衣歷多難，陋巷困簞瓢。
無地可躬耕，無才仕王朝。
一饑驅我來，騎馿吟灞橋。
通名丞相府，數月不見招。
欲登五侯門，非皓齒細腰。
索米長安街，滿口讀詩騷。
時人試靜聽，霜枝囀寒蜩。
倘可悅人耳，安望如簫韶。
都中次韵申季山
作者：戴復古
朝代：宋

車馬喧臨十二門，樂從閑處度朝昏。
詩書豈爲功名重，軒冕何如道誼尊。
志士不能行所學，明君亦或諱忠言。
世間事事如人意，未必商山有綺園。
都中次韵申季山
作者：戴復古
朝代：宋
体裁：七言律诗

车马喧临十二门，乐从闲处度朝昏。诗书岂为功名重，轩冕何如道谊尊。志士不能行所学，明君亦或讳忠言。世间事事如人意，未必商山有绮园。
鄂州南楼
作者：戴復古
朝代：宋
体裁：古风

鄂州州前山顶头，上有缥缈百尺楼。大开窗户纳宇宙，高插栏干侵斗牛。我疑脚踏苍龙背，下瞰八方无内外。江渚鳞差十万家，淮楚荆湖一都会。西风吹尽庾公尘，秋影涵空动碧云。欲识古今兴废事，细看文简李公文。
鄂州南樓
作者：戴復古
朝代：宋

鄂州州前山頂頭，上有縹緲百尺樓。
大開窗戶納宇宙，高插欄干侵斗牛。
我疑脚踏蒼龍背，下瞰八方無內外。
江渚鱗差十萬家，淮楚荆湖一都會。
西風吹盡庾公塵，秋影涵空動碧雲。
欲識古今興廢事，細看文簡李公文。
鄂州戎治静憩亭
作者：戴復古
朝代：宋
体裁：五言律诗

幽亭何处寻，岩树碧森森。独坐生云石，少安经世心。伴人双鹤立，多事一蝉吟。提剑翻然起，中原秋草深。
鄂州戎治靜憩亭
作者：戴復古
朝代：宋

幽亭何處尋，巖樹碧森森。
獨坐生雲石，少安經世心。
伴人雙鶴立，多事一蟬吟。
提劍翻然起，中原秋草深。
鄂渚张唐卿周嘉仲送别
作者：戴復古
朝代：宋

武昌江头人送别，杨柳秋来不堪折。
汉阳门外望南楼，昨日不知今日愁。
英雄握手新相识，人情正好成南北。
酒阑人散最关情，一鴈西飞楚天碧。
鄂渚張唐卿周嘉仲送別
作者：戴復古
朝代：宋

武昌江頭人送別，楊柳秋來不堪折。
漢陽門外望南樓，昨日不知今日愁。
英雄握手新相識，人情正好成南北。
酒闌人散最關情，一鴈西飛楚天碧。
鄂渚烟波亭
作者：戴復古
朝代：宋
体裁：七言律诗

倚遍南楼更鹤楼，小亭潇洒最宜秋。接天烟浪来三峡，隔岸楼台又一州。豪杰不生机事息，古今无尽大江流。凭栏日暮怀乡国，崔颢诗中旧日愁。
鄂渚烟波亭
作者：戴復古
朝代：宋

倚遍南樓更鶴樓，小亭瀟洒最宜秋。
接天烟浪來三峽，隔岸樓臺又一州。
豪傑不生機事息，古今無盡大江流。
凭欄日暮懷鄉國，崔顥詩中舊日愁。
鄂渚解纜
作者：戴復古
朝代：宋

日日言歸不得歸，今朝真箇是歸期。
西樓烟水南樓月，別後何人更有詩。
鄂渚解缆
作者：戴復古
朝代：宋

日日言归不得归，今朝真箇是归期。
西楼烟水南楼月，别后何人更有诗。
鄭南夫雲林隠居
作者：戴復古
朝代：宋

一來陪勝踐，再到惜蹉跎。
記得山中景，行尋竹外坡。
天寒梅信早，海近鴈聲多。
烟渚蒲洲外，時聞欵乃歌。
鄭子壽野趣燒燭醉梅花
作者：戴復古
朝代：宋

古瓶斜插數枝春，此即君家勸酒人。
移取堂前雙蠟燭，花邊照出玉精神。
酴醾
作者：戴復古
朝代：宋
体裁：七言绝句

东风满架索春饶，三月梁园雪未消。剩馥何人炷兰麝，柔枝无力带琼瑶。
酴醾
作者：戴復古
朝代：宋

東風滿架索春饒，三月梁園雪未消。
賸馥何人炷蘭麝，柔枝無力带瓊瑶。
醉吟
作者：戴復古
朝代：宋

一狂兼一懒，穷到白头年。
客路偏躭酒，诗囊不贮钱。
吟边忘世故，醉裏乐吾天。
不答诸公问，何如孟浩然。
醉吟
作者：戴復古
朝代：宋

一狂兼一懶，窮到白頭年。
客路偏躭酒，詩囊不貯錢。
吟邊忘世故，醉裏樂吾天。
不答諸公問，何如孟浩然。
醉吟
作者：戴復古
朝代：宋

草茅无路谒君王，白首终为田舍郎。
近读南华资旷达，欲师西洛愧荒唐。
干坤万象供诗料，风月一楼为醉乡。
日晚栖禽归自乐，飞鸣不是怨斜阳。
醉吟
作者：戴復古
朝代：宋

草茅無路謁君王，白首終爲田舍郎。
近讀南華資曠達，欲師西洛愧荒唐。
乾坤萬象供詩料，風月一樓爲醉鄉。
日晚棲禽歸自樂，飛鳴不是怨斜陽。
醉太平
作者：戴復古
朝代：宋

長亭短亭。春風酒醒。無端惹起離情。有黃鸝數聲。芙蓉繡茵。江山畫屏。夢中昨夜分明。悔先行一程。
醉眠夢中得夏閏得秋早雨多宜歲豐一聯起來西風悲人且聞邊事
作者：戴復古
朝代：宋

夏閏得秋早，雨多宜歲豐。
今朝上東閣，昨夜已西風。
田野一飽外，乾坤萬感中。
傳聞招戰士，人尚說和戎。
醉眠梦中得夏闰得秋早雨多宜岁丰一联起来西风悲人且闻边事
作者：戴復古
朝代：宋

夏闰得秋早，雨多宜岁丰。
今朝上东阁，昨夜已西风。
田野一饱外，干坤万感中。
传闻招战士，人尚说和戎。
醉落魄·一斛珠
作者：戴復古
朝代：宋

龍山行樂。何如今日登黃鶴。風光政要人酬酢。欲賦歸來，莫是淵明錯。江山登覽長如昨。飛鴻影裡秋光薄。此懷祗有黃花覺。牢裹烏紗，一任西風作。
重阳
作者：戴復古
朝代：宋
体裁：七言绝句

茱萸半紫菊花黄，时节催人日夜忙。便使老夫年满百，无过二十二重阳。
重阳舟中
作者：戴復古
朝代：宋
体裁：五言律诗

扁舟何寂寞，绝不见人家。无处沽村酒，何从问菊花。溪山澹相对，节序谩云嘉。牢裹乌纱帽，西风日又斜。
重陽
作者：戴復古
朝代：宋

茱萸半紫菊花黄，時節催人日夜忙。
便使老夫年滿百，無過二十二重陽。
重陽舟中
作者：戴復古
朝代：宋

扁舟何寂寞，絕不見人家。
無處沽村酒，何從問菊花。
溪山澹相對，節序謾云嘉。
牢裹烏紗帽，西風日又斜。
金山
作者：戴復古
朝代：宋

水涌孤峰出，波深日夜闻。
重岩戍铁屋，双塔碍行云。
天地八窗迥，江淮两岸分。
登临多感慨，北鴈又成群。
金山
作者：戴復古
朝代：宋

水湧孤峰出，波深日夜聞。
重巖戍鐵屋，雙塔礙行雲。
天地八窗迥，江淮兩岸分。
登臨多感慨，北鴈又成群。
金陵游覽用劉子明韵
作者：戴復古
朝代：宋

英雄割據已焉哉，逝水滔滔去不回。
里巷難尋王謝宅，江山空對鳳凰臺。
登臨無伴詩爲侶，興廢不知梅自開。
同是游人不同樂，青樓歌舞待君來。
金陵游览用刘子明韵
作者：戴復古
朝代：宋
体裁：七言律诗

英雄割据已焉哉，逝水滔滔去不回。里巷难寻王谢宅，江山空对凤凰台。登临无伴诗为侣，兴废不知梅自开。同是游人不同乐，青楼歌舞待君来。
釣臺
作者：戴復古
朝代：宋

萬事無心一釣竿，三公不換此江山。
平山誤識劉文叔，惹起虛名滿世間。
釣臺
作者：戴復古
朝代：宋

赤符新領舊乾坤，多謝君王問故人。
暫作客星侵帝座，終爲漁父老江濱。
層臺不啻幾千仞，直釣何曾挂一鱗。
莫道羊裘欠圖畫，丹青難寫子陵真。
鍾春伯園林
作者：戴復古
朝代：宋

西風吹起蓴鱸興，八座歸來有此山。
林麓兩峰亭榭外，瀟湘一片水雲間。
天生景物四時好，人滿乾坤幾箇閑。
語喚石屏非浪語，常思蠟屐共躋攀。
鎮江別總領吳道夫侍郎時愚子琦來迎侍朝夕催歸甚切
作者：戴復古
朝代：宋

落魄江湖四十年，白頭方辦買山錢。
老妻懸望占烏鵲，愚子催歸若杜鵑。
濟世功名付豪傑，野人事業在林泉。
難禁別後相思意，或有封書寄鴈邊。
钓台
作者：戴復古
朝代：宋
体裁：七言绝句

万事无心一钓竿，三公不换此江山。平山误识刘文叔，惹起虚名满世间。
钓台
作者：戴復古
朝代：宋

赤符新领旧干坤，多谢君王问故人。
暂作客星侵帝座，终为渔父老江滨。
层台不啻几千仞，直钓何曾挂一鳞。
莫道羊裘欠图画，丹青难写子陵真。
钟春伯园林
作者：戴復古
朝代：宋

西风吹起莼鲈兴，八座归来有此山。
林麓两峰亭榭外，潇湘一片水云间。
天生景物四时好，人满干坤几箇闲。
语唤石屏非浪语，常思蜡屐共跻攀。
镇江别总领吴道夫侍郎时愚子琦来迎侍朝夕催归甚切
作者：戴復古
朝代：宋

落魄江湖四十年，白头方办买山钱。
老妻悬望占乌鹊，愚子催归若杜鹃。
济世功名付豪杰，野人事业在林泉。
难禁别后相思意，或有封书寄鴈边。
長汀寄李使君
作者：戴復古
朝代：宋

在處晚禾熟，經今瘴霧消。
山林無盜賊，道路有歌謠。
人喜逢豐歲，誰知感聖朝。
溪橋閑寓目，魚鳥亦逍遥。
長沙呈趙東巖運使併簡幕中楊唯叔通判諸丈
作者：戴復古
朝代：宋

日莫遠塗行未休，白頭又作長沙遊。
湘江一點不容俗，岳麓四時皆是秋。
香草汀洲付騷客，紅蓮幕府聚名流。
吟邊萬象寫不得，上有風流趙倚樓。
長沙有感
作者：戴復古
朝代：宋

自飲長沙酒，春風幾醉醒。
江波隨意綠，山色爲誰青。
鳥好因人好，龜靈不己靈。
江蘺與杜若，何幸入騷經。
長沙道上
作者：戴復古
朝代：宋

詩情滿天地，客夢繞瀟湘。
何處桂花發，秋風昨夜香。
登山猶矍鑠，照水見昂藏。
未了一生事，難禁兩鬢霜。
长汀寄李使君
作者：戴復古
朝代：宋
体裁：五言律诗

在处晚禾熟，经今瘴雾消。山林无盗贼，道路有歌谣。人喜逢丰岁，谁知感圣朝。溪桥闲寓目，鱼鸟亦逍遥。
长沙呈赵东岩运使并简幕中杨唯叔通判诸丈
作者：戴復古
朝代：宋
体裁：七言律诗

日莫远涂行未休，白头又作长沙游。湘江一点不容俗，岳麓四时皆是秋。香草汀洲付骚客，红莲幕府聚名流。吟边万象写不得，上有风流赵倚楼。
长沙有感
作者：戴復古
朝代：宋
体裁：五言律诗

自饮长沙酒，春风几醉醒。江波随意绿，山色为谁青。鸟好因人好，龟灵不己灵。江蓠与杜若，何幸入骚经。
长沙道上
作者：戴復古
朝代：宋
体裁：五言律诗

诗情满天地，客梦绕潇湘。何处桂花发，秋风昨夜香。登山犹矍铄，照水见昂藏。未了一生事，难禁两鬓霜。
閲世·其一
作者：戴復古
朝代：宋

一懶一愚兼一癡，從教智士巧能爲。
坦途失脚溪山險，暗室萌心天地知。
江水長流無盡意，夕陽雖好不多時。
老夫閲遍人間事，欲和寒山拾得詩。
閲世·其二
作者：戴復古
朝代：宋

積鏹多金生怨尤，一溫飽外更何求。
自甘韜遁陶元亮，不愛贏餘馬少游。
何取纍纍兼若若，終成莫莫與休休。
花前適意三杯酒，萬事忘機對白鷗。
閲四家詩卷
作者：戴復古
朝代：宋

閲盡四家詩卷子，自然優劣在其中。
石龜野鶴心相合，菊磵花翁道不同。
鳴鳳翶翔上霄漢，亂蟬蕭瑟度秋風。
一篇論盡諸家體，憶著當年鞏睡翁。
閲舊稿見喬丞相詩跋因成此詩
作者：戴復古
朝代：宋

三十年前舊詩冊，兩行鈞翰儼如新。
自甘白屋爲寒士，敢說黄扉有故人。
五雨十風勤燮理，九州四海費經綸。
年踰八十貂蟬貴，不負明君恐負身。
闻严坦叔入朝再用前韵·其一
作者：戴復古
朝代：宋
体裁：五言律诗

凄凉风雨日，强把瓮头春。独守空虚室，那逢耗磨辰。诗家青眼旧，世路白头新。每诵梅花句，一心思故人。
闻严坦叔入朝再用前韵·其二
作者：戴復古
朝代：宋
体裁：五言律诗

我本江湖客，归来二月春。居多闭门日，未卜赏花辰。绕树鹊声喜，隔帘鶑语新。可怜垂白叟，却羡踏青人。
闻时事
作者：戴復古
朝代：宋
体裁：七言律诗

昨报西师奏凯还，近闻北顾一时宽。淮西勋业归裴度，江右声名属谢安。夜雨忽晴看月好，春风渐老惜花残。事关气数君知否，麦到秋时天又寒。
闻时事
作者：戴復古
朝代：宋

鴈岂关兵气，鱼常被火灾。
御军先择将，立国可无财。
济世须人物，忠言是福媒。
西山今已往，更待鹤山来。
闻机上妇说蚕事之辛勤织未成缣往往取偿债家
作者：戴復古
朝代：宋

荷君问讯蚕家事，此是妇人辛苦媒。
典尽衣裳酬叶价，忙无心绪向妆台。
缲声未断机声续，私债未偿官债催。
织未成缣分翦尽，妾身争得一丝来。
闻李将军至建康
作者：戴復古
朝代：宋

匹马径趋府，将军意气多。
来依汉日月，思復晋山河。
边将惭尸素，朝臣奏凯歌。
分明御徂诈，得失竟如何。
闻杜仪甫出台
作者：戴復古
朝代：宋
体裁：五言律诗

台官关系重，用舍一何轻。诸老多惭德，斯人有直声。傥来视轩冕，归去即功名。莫拜宽堂墓，伤心隔死生。
闻边事
作者：戴復古
朝代：宋
体裁：五言律诗

昨日闻边报，持杯不忍斟。壮怀看宝剑，孤愤裂寒衾。风雨愁人夜，草茅忧国心。因思古豪杰，韩信在淮阴。
阅世·其一
作者：戴復古
朝代：宋
体裁：七言律诗

一懒一愚兼一痴，从教智士巧能为。坦途失脚溪山险，暗室萌心天地知。江水长流无尽意，夕阳虽好不多时。老夫阅遍人间事，欲和寒山拾得诗。
阅世·其二
作者：戴復古
朝代：宋

积镪多金生怨尤，一温饱外更何求。
自甘韬遁陶元亮，不爱赢余马少游。
何取纍纍兼若若，终成莫莫与休休。
花前适意三杯酒，万事忘机对白鸥。
阅四家诗卷
作者：戴復古
朝代：宋

阅尽四家诗卷子，自然优劣在其中。
石龟野鹤心相合，菊磵花翁道不同。
鸣凤翶翔上霄汉，乱蝉萧瑟度秋风。
一篇论尽诸家体，忆着当年巩睡翁。
阅旧稿见乔丞相诗跋因成此诗
作者：戴復古
朝代：宋
体裁：七言律诗

三十年前旧诗册，两行钧翰俨如新。自甘白屋为寒士，敢说黄扉有故人。五雨十风勤燮理，九州四海费经纶。年踰八十貂蝉贵，不负明君恐负身。
阿奇晬日
作者：戴復古
朝代：宋

穷居少生涯，养子如种谷。
寸苗方在手，想像秋禾熟。
吾儿天所惠，骨相颇丰硕。
娟娟怀抱中，一岁至週日。
愿汝无灾害，长大庶可必。
十岁聪明开，二十蚤奋发。
胸蟠三万卷，手握五色笔。
策勋文字场，致君以儒术。
不然学孙吴，纵横万人敌。
为国取中原，闢地玄冥北。
他年汝成就，料我头已白。
光华照老眼，甘旨不可缺。
为子必纯孝，为人必正直。
以我期望心，一日必一祝。
勿为痴小儿，茫然无所识。
胎教尚有闻，斯言岂无益。
阿奇晬日
作者：戴復古
朝代：宋

窮居少生涯，養子如種穀。
寸苗方在手，想像秋禾熟。
吾兒天所惠，骨相頗豐碩。
娟娟懷抱中，一歲至週日。
願汝無災害，長大庶可必。
十歲聰明開，二十蚤奮發。
胸蟠三萬卷，手握五色筆。
策勳文字場，致君以儒術。
不然學孫吳，縱橫萬人敵。
爲國取中原，闢地玄冥北。
他年汝成就，料我頭已白。
光華照老眼，甘旨不可缺。
爲子必純孝，爲人必正直。
以我期望心，一日必一祝。
勿爲癡小兒，茫然無所識。
胎教尚有聞，斯言豈無益。
陈伯可山亭
作者：戴復古
朝代：宋
体裁：五言律诗

梯险登霞外，乘流过竹西。寒溪随雨涨，高阁与云齐。双鹤有时舞，孤猿何处啼。清吟无尽兴，白石可留题。
陈孟参陈明子同游麻姑山
作者：戴復古
朝代：宋

麻姑坛上共登临，野客悠然起道心。
丹井汲泉深百尺，星杉耸壑到千寻。
青莲花白僊踪远，乌桕叶红秋意深。
何用金槃擘麟脯，山肴浊酒可同斟。
陈漕领客西园赏海棠
作者：戴復古
朝代：宋

追随玉节赏仙葩，满座风流客更嘉。锦绣有光摇竹影，珍珠无价买春华。猩红滴滴娇含蕊，雪白纷纷老半花。肯对骚坛轻着语，后山诗句已名家。
除夜
作者：戴復古
朝代：宋
体裁：七言律诗

扫除茅舍涤尘嚣，一炷清香拜九霄。万物迎春送残腊，一年结局在今宵。生盆火烈轰鸣竹，守岁筵开听颂椒。野客预知农事好，三冬瑞雪未全消。
除夜
作者：戴復古
朝代：宋

掃除茅舍滌塵囂，一炷清香拜九霄。
萬物迎春送殘臘，一年結局在今宵。
生盆火烈轟鳴竹，守歲筵開聽頌椒。
野客預知農事好，三冬瑞雪未全消。
陪厉寺丞赏芍药
作者：戴復古
朝代：宋

黄堂开宴领佳宾，白鹭青原景一新。
寄兴江山擅名胜，折衝樽俎静风尘。
酴醾压架垂垂老，芍药翻阶楚楚春。
从此庐陵作佳话，平分风月两诗人。
陪厲寺丞賞芍藥
作者：戴復古
朝代：宋

黄堂開宴領佳賓，白鷺青原景一新。
寄興江山擅名勝，折衝樽俎靜風塵。
酴醾壓架垂垂老，芍藥翻階楚楚春。
從此廬陵作佳話，平分風月兩詩人。
陪徐淵子使君登白雪樓約各賦一詩必以宋玉石對莫愁村
作者：戴復古
朝代：宋

樓名白雪因詞勝，千古江山春雨餘。
宋玉遺蹤兩蒼石，莫愁居處一荒墟。
風橫烟艇客呼渡，水落沙洲人網魚。
借問風流賢太守，孟亭添得野夫無。
陪徐渊子使君登白雪楼约各赋一诗必以宋玉石对莫愁村
作者：戴復古
朝代：宋

楼名白雪因词胜，千古江山春雨余。
宋玉遗踪两苍石，莫愁居处一荒墟。
风横烟艇客呼渡，水落沙洲人网鱼。
借问风流贤太守，孟亭添得野夫无。
陪虞使君登岳阳楼
作者：戴復古
朝代：宋
体裁：七言律诗

片帆飞过洞庭来，百尺巍巍水面开。疑泛灵槎上河汉，如从弱水到蓬莱。钧天广乐无闻矣，袖剑仙人安在哉。物物尽随波浪去，君山一点独崔嵬。
陪虞使君登岳陽樓
作者：戴復古
朝代：宋

片帆飛過洞庭來，百尺巍巍水面開。
疑泛靈槎上河漢，如從弱水到蓬萊。
鈞天廣樂無聞矣，袖劍仙人安在哉。
物物盡隨波浪去，君山一點獨崔嵬。
陳伯可山亭
作者：戴復古
朝代：宋

梯險登霞外，乘流過竹西。
寒溪隨雨漲，高閣與雲齊。
雙鶴有時舞，孤猿何處啼。
清吟無盡興，白石可留題。
陳孟參陳明子同游麻姑山
作者：戴復古
朝代：宋

麻姑壇上共登臨，野客悠然起道心。
丹井汲泉深百尺，星杉聳壑到千尋。
青蓮花白僊蹤遠，烏桕葉紅秋意深。
何用金槃擘麟脯，山肴濁酒可同斟。
陳漕領客西園賞海棠
作者：戴復古
朝代：宋

追隨玉節賞仙葩，滿座風流客更嘉。
錦綉有光摇竹影，珍珠無價買春華。
猩紅滴滴嬌含蕊，雪白紛紛老半花。
肯對騷壇輕著語，后山詩句已名家。
陶侃柏
作者：戴復古
朝代：宋

四絕堂前枯柏樹，晉人栽植宋人吟。
無枝無葉無吟處，聊寓一時懷古心。
陶侃柏
作者：戴復古
朝代：宋
体裁：七言绝句

四绝堂前枯柏树，晋人栽植宋人吟。无枝无叶无吟处，聊寓一时怀古心。
隆兴度夏借东湖驿安下
作者：戴復古
朝代：宋
体裁：五言律诗

面对一池荷，四旁杨柳坡。树阴遮日少，屋敞受风多。疑是清凉国，暂为安乐窝。人人争避暑，老子自婆娑。
隆興度夏借東湖驛安下
作者：戴復古
朝代：宋

面對一池荷，四旁楊柳坡。
樹陰遮日少，屋敞受風多。
疑是清凉國，暫爲安樂窩。
人人爭避暑，老子自婆娑。
随军转运司王宣子上巳日会客
作者：戴復古
朝代：宋
体裁：七言律诗

边头相遇若相期，又见随军转运司。忆昨醉君京口酒，伤今读我石壕诗。兰亭饮客酬佳节，淝水收功定几时。准拟看花花较少，春风全在绿杨枝。
隨軍轉運司王宣子上巳日會客
作者：戴復古
朝代：宋

邊頭相遇若相期，又見隨軍轉運司。
憶昨醉君京口酒，傷今讀我石壕詩。
蘭亭飲客酬佳節，淝水收功定幾時。
準擬看花花較少，春風全在綠楊枝。
雨后有感
作者：戴復古
朝代：宋
体裁：五言律诗

逐日愁闻雨，今朝喜遇晴。云开山献状，月出海生明。天地有常理，古今无限情。静中观世变，安得见河清。
雨後有感
作者：戴復古
朝代：宋

逐日愁聞雨，今朝喜遇晴。
雲開山獻狀，月出海生明。
天地有常理，古今無限情。
靜中觀世變，安得見河清。
雪中觀梅鄭子壽畏寒不到
作者：戴復古
朝代：宋

孤負溪橋雪與梅，怕寒不肯出門來。
欲邀鄭老同清賞，爭得梅花六月開。
雪中观梅郑子寿畏寒不到
作者：戴復古
朝代：宋
体裁：七言绝句

孤负溪桥雪与梅，怕寒不肯出门来。欲邀郑老同清赏，争得梅花六月开。
雪后暖
作者：戴復古
朝代：宋

先腊梅花谢，不冰溪水流。
早尝春菜餠，暖卸木终裘。
去岁三冬雪，今年百谷秋。
此冬无此瑞，又为老农忧。
雪後暖
作者：戴復古
朝代：宋

先臘梅花謝，不冰溪水流。
早嘗春菜餠，暖卸木終裘。
去歲三冬雪，今年百穀秋。
此冬無此瑞，又爲老農憂。
靈壁石歌爲方巖王侍郎作
作者：戴復古
朝代：宋

靈壁一峰天下奇，體勢雄偉身巍巍，巨靈怒拗天柱擲。
平地蒼龍驤首尾，兩片黑雲腰夾之。
聲如青銅色碧玉，秀潤四時嵐翠濕。
乾坤所寶落世間，鬼神上訴天公泣。
謂有非常人，致此非常物。
可磨斫賊劍，可倚擊姦笏。
可祝不老年，可比至剛德。
自從突兀在眼前，溪山日夜生顔色。
君不見杭州風流白使君，雅愛天竺雙雲根。
又不見奇章公家太湖碧，高下品題分甲乙。
二公名與石不磨，今到方巖有靈壁。
我來欲作靈壁歌，擊石一唱三摩挲。
秋風蕭蕭淮水波，中分南北橫干戈。
胡塵埋沒漢山河，泗濱靈壁今如何。
安得此石來巖阿，鬰然盤礴中原氣，對此令人感慨多。
靈峰靈巖有天柱石屏之勝自昔號二靈
作者：戴復古
朝代：宋

駭見二靈景，山林體勢豪。
插空天柱壯，障日石屏高。
覽勝苦不足，登危不憚勞。
白雲飛動處，絕壁走猿猱。
靈洲
作者：戴復古
朝代：宋

一臺中立鬰蒼蒼，四面山光接水光。
潮信往來知氣候，黿精出沒兆災祥。
烟生茶竈僧留款，風展蒲帆客去忙。
白髮東坡在何許，兩行遺墨照琳琅。
靈洲梅花
作者：戴復古
朝代：宋

穿林傍水幾平章，合有春風到草堂。
自入冬來多是暖，無尋花處却聞香。
枝南枝北一輪月，山後山前兩履霜。
直看過年開未了，醉吟且放老夫狂。
静寄孟运管招客皆藏春侍郎故人因与花翁孙季蕃话旧有感
作者：戴復古
朝代：宋

来访藏春宅，因登静寄堂。
异香熏宝鼎，清乐送瑶觞。
穿竹过花所，寻梅见海棠。
白头思往事，无语立斜阳。
静斋张敏则舍人赠诗因用其韵为酬
作者：戴復古
朝代：宋
体裁：七言律诗

胸次诗书一派清，学如耕稼到秋成。十年闭户存吾道，万事无心逐世情。叶落花开关气数，山长水远是功名。摩挲老眼看新贵，九鼎鸿毛孰重轻。
靜寄孟運管招客皆藏春侍郎故人因與花翁孫季蕃話舊有感
作者：戴復古
朝代：宋

來訪藏春宅，因登靜寄堂。
異香薰寶鼎，清樂送瑶觴。
穿竹過花所，尋梅見海棠。
白頭思往事，無語立斜陽。
靜齋張敏則舍人贈詩因用其韵爲酬
作者：戴復古
朝代：宋

胸次詩書一派清，學如耕稼到秋成。
十年閉戶存吾道，萬事無心逐世情。
葉落花開關氣數，山長水遠是功名。
摩挲老眼看新貴，九鼎鴻毛孰重輕。
韓張亭
作者：戴復古
朝代：宋

此地曾棲雙鳳凰，登高懷古北風凉。
忠規萬乘龍顔粲，謫遇千山鳥道荒。
百里隣居天作合，兩賢名與日爭光。
幾人緘口貪官職，身在朝廷志已忘。
韩张亭
作者：戴復古
朝代：宋

此地曾栖双凤凰，登高怀古北风凉。
忠规万乘龙颜粲，谪遇千山鸟道荒。
百里隣居天作合，两贤名与日争光。
几人缄口贪官职，身在朝廷志已忘。
頻酌淮河水
作者：戴復古
朝代：宋

有客游濠梁，頻酌淮河水。
東南水多鹹，不如此水美。
春風吹綠波，鬰鬰中原氣。
莫向北岸汲，中有英雄淚。
題上虞縣信芳堂
作者：戴復古
朝代：宋

河陽種桃彭澤柳，歲歲春風誇不朽。
何如君種一池蓮，開向五月六月天。
紅粧當暑清無汗，綠葉染風香不斷。
坐令百里盡清凉，天乃贈君雲錦段。
此花不可無此堂，主人姓字同芬芳。
更看堂後參差竹，醉倚炎空舞寒綠。
題亡室真像
作者：戴復古
朝代：宋

求名求利兩茫茫，千里歸來賦悼亡。
夢井詩成增悵恨，鼓盆歌罷轉凄凉。
情鍾我輩那容忍，乳臭諸兒最可傷。
拂拭丹青呼不醒，世間誰有返魂香。
題何季湧江亭
作者：戴復古
朝代：宋

勝概何妨近市廛，紅塵疎處著三椽。
數重青嶂橫天末，一道澄江在眼前。
海浪浴紅朝出日，樹林堆碧晚生烟。
請君分付堤邊石，莫使漁翁來繫船。
題分宜縣呈石子和知縣
作者：戴復古
朝代：宋

古鎮更爲縣，封疆半是山。
賦繁官吏窘，土瘠稻粱慳。
流水心何急，高山意自閑。
春風細吹拂，桃李滿民間。
題古源棠和尚送青軒
作者：戴復古
朝代：宋

南山色射窗，北山光照戶。
道人處其中，冰玉爲肺腑。
茲山自開闢，荒翳幾年所。
一朝得主人，荆榛化庭宇。
手披風月藏，目極烟霞趣。
居然獲奇觀，人境賀相遇。
道人詩更高，不作蔬筍語。
朝對北山吟，暮對南山賦。
聞說玉堂仙，擊節賞佳句。
題吳熙仲雲萍錄
作者：戴復古
朝代：宋

家在蓬萊海上居，出身履歷一時無。
姓名羞上雲萍錄，本是烟波一釣徒。
題周仁甫古香堂二首·其一
作者：戴復古
朝代：宋

一登君子堂，滿目是秋光。
桂是月中桂，花非今日香。
題周仁甫古香堂二首·其二
作者：戴復古
朝代：宋

秋風動窗戶，兼聞書傳香。
種花兼種德，當有折桂郎。
題四祖山榮老月窟
作者：戴復古
朝代：宋

一室虛生白，中作滿月形。
山中三萬戶，玉斧新修成。
時人指爲月，雲卧亦强名。
似月有圓相，不西沉東升。
浮雲不能蔽，又無虧與盈。
是爲大圓鏡，由師心地明。
一圓走無礙，光芒照八紘。
可以破諸暗，可以續祖燈。
明透雙峰頂，輝映慧雲亭。
此鏡實無臺，請師問老能。
題姚顯叔南嶼書院
作者：戴復古
朝代：宋

朝夕置身書卷間，紛華滿眼幾曾看。
山林不受塵埃涴，屋宇無多氣象寬。
立脚怕隨流俗轉，留心學到古人難。
漫山桃李爭春色，輸與寒梅一點酸。
題姪孫豈潛家平遠圖
作者：戴復古
朝代：宋

好山橫遠碧，平野带林塘。
四望耕桑地，幾年雲水鄉。
海天龍上下，秋日鶴翶翔。
覩物忽有感，無心住草堂。
題宋安撫月中香
作者：戴復古
朝代：宋

移根廣寒殿，栽近讀書堂。
良夜月中影，秋風天上香。
此花真異種，萬木莫同芳。
他日五枝秀，何慚竇十郎。
題尹惟曉芙蓉翠羽圖
作者：戴復古
朝代：宋

何人妙筆起秋風，吹破枝頭爛漫紅。
翠羽飛來又飛去，一心祇在蓼花叢。
題張簽判園林
作者：戴復古
朝代：宋

園圃屋東西，從君一杖藜。
雨寒花蕊瘦，春重柳絲低。
亭舘常留客，軒窗總傍溪。
摩挲雪色壁，安得好詩題。
題徐京伯通判北征詩卷
作者：戴復古
朝代：宋

一襟忠誼氣，數首北征詩。
不許公卿見，徒爲篋笥奇。
銜枚衝雪夜，擊楫誓江時。
此志無人共，愁吟兩鬢絲。
題徐子英小園
作者：戴復古
朝代：宋

奉親營小圃，僻在水之湄。
霜露蔡公賦，假山慈竹詩。
人皆稱壽母，我獨喜佳兒。
八行家風在，三遷憶舊時。
題春山李基道小園
作者：戴復古
朝代：宋

瀟灑數椽屋，旋營花竹坡。
心寬忘地窄，亭小得山多。
共賞春晴好，其如客醉何。
棲鸞將遠舉，寧久盼庭柯。
題曾無疑飛龍飲秣圖
作者：戴復古
朝代：宋

雲巢示我良馬圖，一騎欲水一騎芻。
竹批雙耳目摇電，毛色純一骨相殊。
何人貌此真權奇，筆端疑有渥洼池。
駑駘當用驊騮老，贏得畫圖人看好。
盆中飲，槽中秣，無用霜蹄空立鐵。
何如渴飲長城濠上波，饑則飽喫天山禾。
振首長鳴載猛士，龍荒踏碎犬羊窠。
題梅嶺雲封四絕·其一
作者：戴復古
朝代：宋

東海邊來南海邊，長亭三百路三千。
飄零到此成何事，結得梅花一笑緣。
題梅嶺雲封四絕·其三
作者：戴復古
朝代：宋

鑿破青山兩壁開，石頭路上踏成埃。
梅花自與白雲笑，幾見夷齊出嶺來。
題梅嶺雲封四絕·其二
作者：戴復古
朝代：宋

淮南得道嶺南行，嶺上回頭作麽生。
傳得祖師心印了，鉢盂何必與人爭。
題梅嶺雲封四絕·其四
作者：戴復古
朝代：宋

南遷過嶺面無慙，前有東坡後澹庵。
兒輩欲知當日事，青山解語水能談。
題永州思范堂
作者：戴復古
朝代：宋

太守能延客，茲堂爲我開。
清池照窗戶，列嶂带樓臺。
剔蘚觀題字，披榛欲訪梅。
城根數株石，曾識范公來。
題泉州王梅溪先生祠堂徐竹隠直院謂梅溪古之遺直渡江以來一人而已
作者：戴復古
朝代：宋

堂堂大節在朝廷，名重當時太華輕。
乾道君臣千載遇，先生議論九重驚。
人歌黄霸思遺愛，我頌朱雲有直聲。
一瓣清香拜圖像，英風凜凜尚如生。
題清江臺
作者：戴復古
朝代：宋

秋色無邊際，酬之以醉顔。
亭高俯城郭，木闕見江山。
勝踐園林古，好詩天地慳。
范碑生羽翼，飛上畫屏間。
題渝江蕭氏園亭·其一
作者：戴復古
朝代：宋

相識雖云晚，相知蓋有年。
同門好兄弟，華屋带林泉。
笑傲一樽酒，登臨九月天。
客懷秋思豁，萬象在吟邊。
題渝江蕭氏園亭·其三
作者：戴復古
朝代：宋

近市囂塵遠，幽居古意存。
詩人常下榻，俗子莫登門。
日坐圖書府，時開風月樽。
野夫因到此，忘却海雲村。
題渝江蕭氏園亭·其二
作者：戴復古
朝代：宋

三逕逐高低，旁通桃李蹊。
凉臺無六月，釣石俯雙溪。
醉欲眠花下，吟來過竹西。
風流黄太史，古壁有留題。
題牛圖
作者：戴復古
朝代：宋

牡丹花下連宵醉，今日閑看黑牡丹。
得此躬耕東海曲，一貧無慮百憂寬。
題王制機新樓
作者：戴復古
朝代：宋

綠雲圖上新輪奐，彈壓江山氣勢豪。
手拍危欄拂星斗，目窮滄海見波濤。
人間何處望不到，天下有樓無此高。
俯視河陽桃李巷，清風吹斷市塵囂。
題王制機池上千巖奇觀
作者：戴復古
朝代：宋

華堂掩映一池清，著此崔巍若化成。
胸次玲瓏具丘壑，世間髣髹見蓬瀛。
碧雲堆上千峰立，綠水光中萬象生。
欲去河陽種桃李，回頭又覺宦情輕。
題申季山所藏李伯時畫村田樂圖
作者：戴復古
朝代：宋

春秧夏苗秋遂穫，官賦私逋都了却。
鷄豚社酒賽豐年，醉唱村歌舞村樂。
鼓笛有聲無曲譜，布衫顛倒傞傞舞。
欲識太平真氣象，試看此畫有佳趣。
管絃聲按宮商發，細轉柳腰花十八。
羅幃綉幙拂香風，九醖葡萄金盞滑。
王孫公子巧歡娛，勿將富貴笑田夫。
非渠耕稼飽君腹，問有黄金可樂無。
題胡立方思齋
作者：戴復古
朝代：宋

每事再思過，參之以古今。
唯求合天理，毋妄用吾心。
和氣生琴室，清風動竹林。
所居雖近市，不許市塵侵。
題萍鄉何叔萬雲山
作者：戴復古
朝代：宋

拄杖穿雲去，一坡仍一坡。
地高山不峻，花少竹還多。
家近登臨便，人賢氣味和。
能詩老姚合，朝夕共吟哦。
題董侍郎山園
作者：戴復古
朝代：宋

行盡芙蓉徑，尋秋扣竹關。
樓高納萬象，木落見群山。
平野水雲際，畫橋烟雨間。
紅塵城下路，只隔一湖灣。
題蔡中卿青在堂二首·其一
作者：戴復古
朝代：宋

瀟瀟洒洒屋三間，日日開門見好山。
但使青青長在眼，一毫塵俗莫相干。
題蔡中卿青在堂二首·其二
作者：戴復古
朝代：宋

幾人富貴不能閑，夜運牙籌日跨鞍。
役役一生忙裏過，不知屋上有青山。
題蕭宰十二詠堂三山兩水之亭
作者：戴復古
朝代：宋

百載園林復故廬，收功全在五車書。
一翁二季蘇家樣，三水兩山喻曲居。
十二詠成傳不朽，三千篇出又何如。
年來事事如人意，敢請先生賦遂初。
題處士黄公山居
作者：戴復古
朝代：宋

行盡松坡與竹坡，沿溪窈窕上巖阿。
山深每恨客來少，寺近莫教僧到多。
但覺洞中人不老，不知雲外事如何。
邊頭又報真消息，靼使來朝乞講和。
題趙庶可山臺·其一
作者：戴復古
朝代：宋

層臺高幾許，此即會稽圖。
一目空秦望，千峰壓鏡湖。
雲烟分境界，城郭限廉隅。
他日傳佳話，蘭亭與此俱。
題趙庶可山臺·其二
作者：戴復古
朝代：宋

天造此一景，趨然闤闠間。
坐分臺上石，看盡越中山。
松月照今古，樵風送往還。
只愁軒冕出，閑却白雲關。
題趙忠定公雪錦樓詩
作者：戴復古
朝代：宋

九鼎重安國勢牢，功名易辦謗難逃。
手扶日月掃雲霧，身向江湖直羽毛。
雪錦詩成先讖兆，金縢書啟見勤勞。
紛紛論定知忠定，不負朝廷兩字褒。
題邵武熙春臺呈王子文使君
作者：戴復古
朝代：宋

步到風烟上上頭，恍如造物與同游。
千山表裏重圍過，一水中間自在流。
近郭樓臺隔雲見，鄰峰鍾磬出林幽。
風流太守詩無敵，有暇登臨共唱酬。
題鄒震甫江山偉觀
作者：戴復古
朝代：宋

八境橫陳淦水濱，異鄉誰識倚樓人。
江山不越乾坤大，烟雨翻成風月新。
十載經營梅屋趣，三間突兀草堂隣。
題詩未得驚人句，從此登臨莫厭頻。
題鄭子壽野趣
作者：戴復古
朝代：宋

菜花園圃槿花籬，麥滿前坡水滿池。
野老橫竿攔鴨過，牧兒携笛倚牛吹。
題鄭寧夫玉軒詩卷
作者：戴復古
朝代：宋

良玉假雕琢，好詩費吟哦。
詩句果如玉，沈謝不足多。
玉聲貴清越，玉色愛純粹。
作詩亦如之，要在工夫至。
辨玉先辨石，論詩先論格。
詩家體固多，文章有正脈。
細觀玉軒吟，一生良苦心。
雕琢復雕琢，片玉萬黄金。
題陳景明梅廬·其一
作者：戴復古
朝代：宋

手栽梅核待成林，慈母當年屬望深。
梅未成林人已往，空酸孝子一生心。
題陳景明梅廬·其二
作者：戴復古
朝代：宋

思親如海渺無涯，觀物驚心感歲華。
誰見詩人心苦處，年年揮淚看梅花。
題陳毅甫家壁
作者：戴復古
朝代：宋

朱門金叵羅，九醖葡萄春。
酌貴不酌賤，酌富不酌貧。
君家破茅屋，飄摇河水濱。
中有一樽淥，醉盡天下人。
題黄仲文雙清亭
作者：戴復古
朝代：宋

亭下新池好，亭中古意存。
欲通溪上路，遂闢竹邊門。
自昔好賓客，相傳到子孫。
會看司命鶴，時到種瓜園。
題黄州謝深道國正山庵
作者：戴復古
朝代：宋

就荒山竹重抽笋，新種池荷晚著花。
意象全然似村落，又添茅屋兩三家。
频酌淮河水
作者：戴復古
朝代：宋

有客游濠梁，频酌淮河水。
东南水多咸，不如此水美。
春风吹绿波，鬰鬰中原气。
莫向北岸汲，中有英雄泪。
题上虞县信芳堂
作者：戴復古
朝代：宋

河阳种桃彭泽柳，岁岁春风夸不朽。
何如君种一池莲，开向五月六月天。
红粧当暑清无汗，绿叶染风香不断。
坐令百里尽清凉，天乃赠君云锦段。
此花不可无此堂，主人姓字同芬芳。
更看堂后参差竹，醉倚炎空舞寒绿。
题亡室真像
作者：戴復古
朝代：宋
体裁：七言律诗

求名求利两茫茫，千里归来赋悼亡。梦井诗成增怅恨，鼓盆歌罢转凄凉。情钟我辈那容忍，乳臭诸儿最可伤。拂拭丹青呼不醒，世间谁有返魂香。
题何季涌江亭
作者：戴復古
朝代：宋

胜概何妨近市廛，红尘疎处着三椽。
数重青嶂横天末，一道澄江在眼前。
海浪浴红朝出日，树林堆碧晚生烟。
请君分付堤边石，莫使渔翁来繫船。
题侄孙岂潜家平远图
作者：戴復古
朝代：宋

好山横远碧，平野带林塘。
四望耕桑地，几年云水乡。
海天龙上下，秋日鹤翶翔。
覩物忽有感，无心住草堂。
题分宜县呈石子和知县
作者：戴復古
朝代：宋
体裁：五言律诗

古镇更为县，封疆半是山。赋繁官吏窘，土瘠稻粱悭。流水心何急，高山意自闲。春风细吹拂，桃李满民间。
题古源棠和尚送青轩
作者：戴復古
朝代：宋

南山色射窗，北山光照户。
道人处其中，冰玉为肺腑。
兹山自开闢，荒翳几年所。
一朝得主人，荆榛化庭宇。
手披风月藏，目极烟霞趣。
居然获奇观，人境贺相遇。
道人诗更高，不作蔬笋语。
朝对北山吟，暮对南山赋。
闻说玉堂仙，击节赏佳句。
题吴熙仲云萍录
作者：戴復古
朝代：宋
体裁：七言绝句

家在蓬莱海上居，出身履历一时无。姓名羞上云萍录，本是烟波一钓徒。
题周仁甫古香堂二首·其一
作者：戴復古
朝代：宋
体裁：五言绝句

一登君子堂，满目是秋光。桂是月中桂，花非今日香。
题周仁甫古香堂二首·其二
作者：戴復古
朝代：宋
体裁：五言绝句

秋风动窗户，兼闻书传香。种花兼种德，当有折桂郎。
题四祖山荣老月窟
作者：戴復古
朝代：宋
体裁：古风

一室虚生白，中作满月形。山中三万户，玉斧新修成。时人指为月，云卧亦强名。似月有圆相，不西沉东升。浮云不能蔽，又无亏与盈。是为大圆镜，由师心地明。一圆走无碍，光芒照八纮。可以破诸暗，可以续祖灯。明透双峰顶，辉映慧云亭。此镜实无台，请师问老能。
题处士黄公山居
作者：戴復古
朝代：宋
体裁：七言律诗

行尽松坡与竹坡，沿溪窈窕上岩阿。山深每恨客来少，寺近莫教僧到多。但觉洞中人不老，不知云外事如何。边头又报真消息，靼使来朝乞讲和。
题姚显叔南屿书院
作者：戴復古
朝代：宋
体裁：七言律诗

朝夕置身书卷间，纷华满眼几曾看。山林不受尘埃涴，屋宇无多气象宽。立脚怕随流俗转，留心学到古人难。漫山桃李争春色，输与寒梅一点酸。
题姚雪蓬使君所藏苏野塘画
作者：戴復古
朝代：宋
体裁：古风

高者为山，坳者为壑。为烟为云，渺渺漠漠。水鸟树林，人家聚落。骑者何之，舟者未泊。三尺纸上，万象交错。天机自然，神惊鬼愕。呜呼，此吾故人野塘苏元龙之墨迹。中有石屏老泪痕，又与野塘添一笔。
题宋安抚月中香
作者：戴復古
朝代：宋
体裁：五言律诗

移根广寒殿，栽近读书堂。良夜月中影，秋风天上香。此花真异种，万木莫同芳。他日五枝秀，何惭窦十郎。
题尹惟晓芙蓉翠羽图
作者：戴復古
朝代：宋
体裁：七言绝句

何人妙笔起秋风，吹破枝头烂漫红。翠羽飞来又飞去，一心祇在蓼花丛。
题张签判园林
作者：戴復古
朝代：宋

园圃屋东西，从君一杖藜。
雨寒花蕊瘦，春重柳丝低。
亭舘常留客，轩窗总傍溪。
摩挲雪色壁，安得好诗题。
题徐京伯通判北征诗卷
作者：戴復古
朝代：宋

一襟忠谊气，数首北征诗。
不许公卿见，徒为箧笥奇。
衔枚衝雪夜，击楫誓江时。
此志无人共，愁吟两鬓丝。
题徐子英小园
作者：戴復古
朝代：宋
体裁：五言律诗

奉亲营小圃，僻在水之湄。霜露蔡公赋，假山慈竹诗。人皆称寿母，我独喜佳儿。八行家风在，三迁忆旧时。
题新涂何宏甫江村
作者：戴復古
朝代：宋
体裁：五言律诗

近郭畏嚣尘，移居在水滨。江山千古意，松竹四时春。宾客门无禁，诗书笔有神。何郎好心事，鸥鹭亦相亲。
题春山李基道小园
作者：戴復古
朝代：宋
体裁：五言律诗

潇洒数椽屋，旋营花竹坡。心宽忘地窄，亭小得山多。共赏春晴好，其如客醉何。栖鸾将远举，宁久盼庭柯。
题曾无疑飞龙饮秣圆
作者：戴復古
朝代：宋
体裁：古风

云巢示我良马图，一骑欲水一骑刍。竹批双耳目摇电，毛色纯一骨相殊。何人貌此真权奇，笔端疑有渥洼池。驽骀当用骅骝老，赢得画图人看好。盆中饮，槽中秣，无用霜蹄空立铁。何如渴饮长城濠上波，饥则饱吃天山禾。振首长鸣载猛士，龙荒踏碎犬羊窠。
题梅岭云封四绝·其一
作者：戴復古
朝代：宋
体裁：七言绝句

东海边来南海边，长亭三百路三千。飘零到此成何事，结得梅花一笑缘。
题梅岭云封四绝·其三
作者：戴復古
朝代：宋
体裁：七言绝句

凿破青山两壁开，石头路上踏成埃。梅花自与白云笑，几见夷齐出岭来。
题梅岭云封四绝·其二
作者：戴復古
朝代：宋
体裁：七言绝句

淮南得道岭南行，岭上回头作么生。传得祖师心印了，钵盂何必与人争。
题梅岭云封四绝·其四
作者：戴復古
朝代：宋
体裁：七言绝句

南迁过岭面无惭，前有东坡后澹庵。儿辈欲知当日事，青山解语水能谈。
题永州思范堂
作者：戴復古
朝代：宋
体裁：五言律诗

太守能延客，兹堂为我开。清池照窗户，列嶂带楼台。剔藓观题字，披榛欲访梅。城根数株石，曾识范公来。
题泉州王梅溪先生祠堂徐竹隠直院谓梅溪古之遗直渡江以来一人而已
作者：戴復古
朝代：宋

堂堂大节在朝廷，名重当时太华轻。
干道君臣千载遇，先生议论九重惊。
人歌黄霸思遗爱，我颂朱云有直声。
一瓣清香拜图像，英风凛凛尚如生。
题清江台
作者：戴復古
朝代：宋
体裁：五言律诗

秋色无边际，酬之以醉颜。亭高俯城郭，木阙见江山。胜践园林古，好诗天地悭。范碑生羽翼，飞上画屏间。
题渝江萧氏园亭·其一
作者：戴復古
朝代：宋
体裁：五言律诗

相识虽云晚，相知盖有年。同门好兄弟，华屋带林泉。笑傲一樽酒，登临九月天。客怀秋思豁，万象在吟边。
题渝江萧氏园亭·其三
作者：戴復古
朝代：宋
体裁：五言律诗

近市嚣尘远，幽居古意存。诗人常下榻，俗子莫登门。日坐图书府，时开风月樽。野夫因到此，忘却海云村。
题渝江萧氏园亭·其二
作者：戴復古
朝代：宋
体裁：五言律诗

三径逐高低，旁通桃李蹊。凉台无六月，钓石俯双溪。醉欲眠花下，吟来过竹西。风流黄太史，古壁有留题。
题牛图
作者：戴復古
朝代：宋
体裁：七言绝句

牡丹花下连宵醉，今日闲看黑牡丹。得此躬耕东海曲，一贫无虑百忧宽。
题王制机新楼
作者：戴復古
朝代：宋
体裁：七言律诗

绿云图上新轮奂，弹压江山气势豪。手拍危栏拂星斗，目穷沧海见波涛。人间何处望不到，天下有楼无此高。俯视河阳桃李巷，清风吹断市尘嚣。
题王制机池上千岩奇观
作者：戴復古
朝代：宋

华堂掩映一池清，着此崔巍若化成。
胸次玲珑具丘壑，世间髣髹见蓬瀛。
碧云堆上千峰立，绿水光中万象生。
欲去河阳种桃李，回头又觉宦情轻。
题申季山所藏李伯时画村田乐图
作者：戴復古
朝代：宋

春秧夏苗秋遂穫，官赋私逋都了却。
鷄豚社酒赛丰年，醉唱村歌舞村乐。
鼓笛有声无曲谱，布衫颠倒傞傞舞。
欲识太平真气象，试看此画有佳趣。
管絃声按宫商发，细转柳腰花十八。
罗帏绣幙拂香风，九醖葡萄金盏滑。
王孙公子巧欢娱，勿将富贵笑田夫。
非渠耕稼饱君腹，问有黄金可乐无。
题胡立方思斋
作者：戴復古
朝代：宋
体裁：五言律诗

每事再思过，参之以古今。唯求合天理，毋妄用吾心。和气生琴室，清风动竹林。所居虽近市，不许市尘侵。
题萍乡何叔万云山
作者：戴復古
朝代：宋
体裁：五言律诗

拄杖穿云去，一坡仍一坡。地高山不峻，花少竹还多。家近登临便，人贤气味和。能诗老姚合，朝夕共吟哦。
题萧宰十二咏堂三山两水之亭
作者：戴復古
朝代：宋

百载园林復故庐，收功全在五车书。
一翁二季苏家样，三水两山喻曲居。
十二咏成传不朽，三千篇出又何如。
年来事事如人意，敢请先生赋遂初。
题董侍郎山园
作者：戴復古
朝代：宋
体裁：五言律诗

行尽芙蓉径，寻秋扣竹关。楼高纳万象，木落见群山。平野水云际，画桥烟雨间。红尘城下路，只隔一湖湾。
题蔡中卿青在堂二首·其一
作者：戴復古
朝代：宋
体裁：七言绝句

潇潇洒洒屋三间，日日开门见好山。但使青青长在眼，一毫尘俗莫相干。
题蔡中卿青在堂二首·其二
作者：戴復古
朝代：宋

几人富贵不能闲，夜运牙筹日跨鞍。
役役一生忙裏过，不知屋上有青山。
题赵庶可山台·其一
作者：戴復古
朝代：宋
体裁：五言律诗

层台高几许，此即会稽图。一目空秦望，千峰压镜湖。云烟分境界，城郭限廉隅。他日传佳话，兰亭与此俱。
题赵庶可山台·其二
作者：戴復古
朝代：宋
体裁：五言律诗

天造此一景，趋然阛阓间。坐分台上石，看尽越中山。松月照今古，樵风送往还。只愁轩冕出，闲却白云关。
题赵忠定公雪锦楼诗
作者：戴復古
朝代：宋
体裁：七言律诗

九鼎重安国势牢，功名易办谤难逃。手扶日月扫云雾，身向江湖直羽毛。雪锦诗成先谶兆，金縢书启见勤劳。纷纷论定知忠定，不负朝廷两字褒。
题邵武熙春台呈王子文使君
作者：戴復古
朝代：宋

步到风烟上上头，恍如造物与同游。
千山表裏重围过，一水中间自在流。
近郭楼台隔云见，邻峰钟磬出林幽。
风流太守诗无敌，有暇登临共唱酬。
题邹震甫江山伟观
作者：戴復古
朝代：宋

八境横陈淦水滨，异乡谁识倚楼人。
江山不越干坤大，烟雨翻成风月新。
十载经营梅屋趣，三间突兀草堂隣。
题诗未得惊人句，从此登临莫厌频。
题郑子寿野趣
作者：戴復古
朝代：宋
体裁：七言绝句

菜花园圃槿花篱，麦满前坡水满池。野老横竿拦鸭过，牧儿携笛倚牛吹。
题郑宁夫玉轩诗卷
作者：戴復古
朝代：宋

良玉假雕琢，好诗费吟哦。
诗句果如玉，沈谢不足多。
玉声贵清越，玉色爱纯粹。
作诗亦如之，要在工夫至。
辨玉先辨石，论诗先论格。
诗家体固多，文章有正脉。
细观玉轩吟，一生良苦心。
雕琢復雕琢，片玉万黄金。
题陈景明梅庐·其一
作者：戴復古
朝代：宋
体裁：七言绝句

手栽梅核待成林，慈母当年属望深。梅未成林人已往，空酸孝子一生心。
题陈景明梅庐·其二
作者：戴復古
朝代：宋
体裁：七言绝句

思亲如海渺无涯，观物惊心感岁华。谁见诗人心苦处，年年挥泪看梅花。
题陈毅甫家壁
作者：戴復古
朝代：宋

朱门金叵罗，九醖葡萄春。酌贵不酌贱，酌富不酌贫。君家破茅屋，飘摇河水滨。中有一樽渌，醉尽天下人。
题黄仲文双清亭
作者：戴復古
朝代：宋

亭下新池好，亭中古意存。
欲通溪上路，遂闢竹边门。
自昔好宾客，相传到子孙。
会看司命鹤，时到种瓜园。
题黄州谢深道国正山庵
作者：戴復古
朝代：宋

就荒山竹重抽笋，新种池荷晚着花。
意象全然似村落，又添茅屋两三家。
風雨無憀中覽鏡有感作小詩未有斷句適兩姪孫携詩卷來
作者：戴復古
朝代：宋

覽鏡忽有感，誰能寫我真。
崚嶒:忍饑面，蹭蹬苦吟身。
風葉飄零夜，雨花狼藉春。
相過慰牢落，吾族有詩人。
风雨无憀中览镜有感作小诗未有断句适两侄孙携诗卷来
作者：戴復古
朝代：宋

览镜忽有感，谁能写我真。
崚嶒:忍饥面，蹭蹬苦吟身。
风叶飘零夜，雨花狼藉春。
相过慰牢落，吾族有诗人。
飲中
作者：戴復古
朝代：宋

布衣不換錦宮袍，刺骨清寒氣自豪。
腹有別腸能貯酒，天生左手慣持螯。
蠅隨驥尾宜千里，鶴在鷄群亦九皋。
賢似屈平因獨醒，不禁顦顇賦離騷。
飲中達觀
作者：戴復古
朝代：宋

人生安分即逍遥，莫向明時歎不遭。
赫赫幾時還寂寂，閑閑到底勝勞勞。
一心似水惟平好，萬事如棋不著高。
王謝功名有遺恨，爭如劉阮醉陶陶。
飲蕭和伯家醉登快閣和楊伯子題分明觀韵
作者：戴復古
朝代：宋

醉歸蕭史宅，快閣倚西東。
山歛過雲雨，江無起浪風。
月行銀漢上，人在玉壺中。
天眼照塵世，應憐鶴髮翁。
飲馬長城窟
作者：戴復古
朝代：宋

朔風凜高秋，黑霧翳白日。
漢兵來伐胡，飲馬長城窟。
古來長城窟，中有戰士骨。
骨久化爲泉，馬來喫不得。
聞說華山陽，水甘春草長。
饮中
作者：戴復古
朝代：宋

布衣不换锦宫袍，刺骨清寒气自豪。
腹有别肠能贮酒，天生左手惯持螯。
蝇随骥尾宜千里，鹤在鷄群亦九皋。
贤似屈平因独醒，不禁顦顇赋离骚。
饮中达观
作者：戴復古
朝代：宋

人生安分即逍遥，莫向明时叹不遭。
赫赫几时还寂寂，闲闲到底胜劳劳。
一心似水惟平好，万事如棋不着高。
王谢功名有遗恨，争如刘阮醉陶陶。
饮萧和伯家醉登快阁和杨伯子题分明观韵
作者：戴復古
朝代：宋

醉归萧史宅，快阁倚西东。
山敛过云雨，江无起浪风。
月行银汉上，人在玉壶中。
天眼照尘世，应怜鹤髮翁。
饮马长城窟
作者：戴復古
朝代：宋
体裁：古风

朔风凛高秋，黑雾翳白日。汉兵来伐胡，饮马长城窟。古来长城窟，中有战士骨。骨久化为泉，马来吃不得。闻说华山阳，水甘春草长。
高九万见示落星长句赋此答之
作者：戴復古
朝代：宋

天星堕地化为石，老佛占作青莲宫。
东来海若献秋水，琼以碧波千万重。
云根直下数百丈，时吐光燄惊鱼龙。
凤凰群飞拥其后，对面庐阜之诸峰。
阴晴风雨多态度，日日举目看不同。
高髯能诗復能画，自说此景难形容。
且好收拾藏胸中，养成笔力可扛鼎，然后一发妙夺造化功。
高髯高髯须貌取，万物昇沉元有数。
吾闻此石三千年，復化为星上天去。
高九萬見示落星長句賦此答之
作者：戴復古
朝代：宋

天星墮地化爲石，老佛占作青蓮宮。
東來海若獻秋水，瓊以碧波千萬重。
雲根直下數百丈，時吐光燄驚魚龍。
鳳凰群飛擁其後，對面廬阜之諸峰。
陰晴風雨多態度，日日舉目看不同。
高髯能詩復能畫，自說此景難形容。
且好收拾藏胸中，養成筆力可扛鼎，然後一發妙奪造化功。
高髯高髯須貌取，萬物昇沉元有數。
吾聞此石三千年，復化爲星上天去。
鳳凰臺
作者：戴復古
朝代：宋

登臨舒老眼，吊古得凄凉。
故國自龍虎，高臺無鳳凰。
浮雲多改變，喬木見興亡。
往事渾休問，鍾山又夕陽。
鳳鳴有吉凶
作者：戴復古
朝代：宋

鵲噪令人喜，鴉噪令人憎。
人心自分別，吉凶屬禽聲。
舜時有鳳鳴，文王時亦鳴。
漢時鳳亦鳴，六朝時亦鳴。
鳳鳴有吉凶，人不子細聽。
鴈山总题此山本朝方显·其一
作者：戴復古
朝代：宋

此地古无闻，谁封万石君。
山林纔整整，来往早纷纷。
两派龙湫水，千峰鴈荡云。
东西十八寺，纪载欠碑文。
鴈山总题此山本朝方显·其二
作者：戴復古
朝代：宋

几山兼几水，更有几烟霞。
不立僊人宅，都为释氏家。
宾秋多少鴈，报晓一双鸦。
有此山林胜，如何在海涯。